**Obrázok, na ktorom je písmo, snímka obrazovky, grafika, logo

Automaticky generovaný popis**

**INFORMÁCIA O STAVE IMPLEMENTÁCIE NÁRODNEJ STRATÉGIE VÝSKUMU, VÝVOJA A INOVÁCIÍ**

**Materiál informatívneho charakteru**

stav k 30.6.2024

Úvod

Informáciu o stave implementácie Národnej stratégie výskumu, vývoja a inovácií 2030 (ďalej len „Národná stratégia“) predkladá Výskumná a inovačná autorita (VAIA) ako výkonný orgán Rady vlády Slovenskej republiky pre vedu, techniku a inovácie (RVVTI).

Materiál sa predkladá v súvislosti s plnením úlohy B.4 uznesenia vlády SR č. 134/2023 *„vypracovať vyhodnotenie plnenia Národnej stratégie výskumu, vývoja a inovácií za predchádzajúci rok a predložiť ho vo forme informácie na rokovanie vlády Slovenskej republiky“* každoročne do 30.septembra*.*

Úrad vlády SR - Úrad podpredsedu vlády, ktorý neriadi ministerstvo (ďalej len Úrad vlády SR) pri odpočte plnenia opatrení vychádza z poskytnutých údajov od jednotlivých zodpovedných ministerstiev v súvislosti s plnením B.2 z uznesenia vlády SR č. 134/2023 k dátumu 30.6.2024.

Národná stratégia je strešným dokumentom určujúcim zámery, ciele a priority Slovenskej republiky a princípy dobrého riadenia a efektívnosti v oblasti výskumu, vývoja a inovácií (VVaI). Jej schválením v roku 2023 Slovensko splnilo jeden z míľnikov Plánu obnovy a odolnosti SR. Národná stratégia sa stala hlavným strategickým dokumentom v oblasti VVaI v Programovom vyhlásení vlády SR a bola schválená v štátnom rozpočte na obdobie 2024-2026. Súčasťou Národnej stratégie je akčný plán s 91 konkrétnymi opatreniami.

Informácia o stave implementácie je aktualizačným a nadväzujúcim dokumentom na minuloročnú správu, ktorá bola predložená na vládu 22. septembra 2023. Cieľom správy je informovať o aktuálnej situácií v procese plnenia opatrení a cieľov. V správe sú zohľadnené míľniky k jednotlivým opatreniam a zdôvodnenia omeškaní či rizikovosti.

Od poslednej informácie k plneniu Národnej stratégie prebehli dve aktualizácie jej Akčného plánu. Prvá aktualizácia prebehla na 32. schôdzi vlády Slovenskej republiky dňa 13. mája 2024 so schváleným uznesením číslo 283/2024. Druhá aktualizácia prebehla na 43. schôdzi vlády Slovenskej republiky dňa 8. júla 2024 so schváleným uznesením číslo 429/2024. Týkali sa primárne doplnenie spolupracujúcich subjektov do opatrení a precizovania vybraných úloh. Doplnenie spolupracujúcich subjektov je nevyhnutné, aby mohol Úrad vlády SR efektívnejšie realizovať vybrané opatrenia, najmä delegovať časť tzv. “agentúrnych” úloh, na ktoré Úrad vlády SR nie je personálne ani kompetenčne vybavený.

Medzi inštitúcie, ktoré spolupracujú pri plnení opatrení Národnej stratégie a sú hlavným gestorom patria okrem Úradu vlády SR aj Ministerstvo školstva, výskumu vývoja a mládeže SR, Ministerstvo financií SR, Ministerstvo práce, sociálnych vecí a rodiny SR, Ministerstvo spravodlivosti SR, Ministerstvo investícií, regionálneho rozvoja a informatizácie SR, Ministerstvo hospodárstva SR, Ministerstvo zdravotníctva SR, Ministerstvo vnútra SR, Ministerstvo kultúry SR a Národná banka Slovenska.

Manažérske zhrnutie

K 30. júnu 2024 sa podarilo splniť 28 z 91 opatrení naplánovaných v Akčnom pláne, čo predstavuje 31 % opatrení. Oproti stavu spred roka (Odpočet k 30. júnu 2023) ide o zlepšenie o 17 opatrení. V kategórií oneskorené sa k 30.6.2024 nachádzalo 39 opatrení, v kategórií rizikové 8 opatrení a 16 opatrení prebiehalo podľa plánu.

Medzi najvýznamnejšie splnené opatrenia za uplynulý rok patrí a) historické a stabilné navýšenie výdavkov na výskum a vývoj zo štátneho rozpočtu, b) zavedenie záväznej metodiky riadenia, financovania a hodnotenia podpory výskumu, vývoja a inovácií, ktorá približuje základné postupy najlepšej praxi v EÚ, c) zavedenie predbežného plánu financovania podpory výskumu, vývoja a inovácií s cieľom na jednom mieste informovať celý sektor o rôznych formách podpory výskumu, vývoja a inovácií, d) zásadné zmeny vo financovaní vysokých škôl a SAV spojené so stabilným navyšovaním inštitucionálnych zdrojov a e) prijatie legislatívnych opatrení uľahčujúcich príchod a usadenie sa na Slovensku.

**V roku 2024 prišlo aj k niekoľkým oneskoreniam pri napĺňaní opatrení Akčného plánu Národnej stratégie.** Dôvodom sú vo vybraných prípadoch príliš ambiciózne navrhnuté míľniky, naviazanie viacerých opatrení na nový zákon o výskume, vývoji a inováciách, implementačné problémy súvisiace s hľadaním vhodných poskytovateľov/realizátorov aktivít, neskoro schválený rozpočet verejnej správy na roky 2024-2026, ale aj konsolidačné opatrenia.

Úspech a dopad Národnej stratégie možno najlepšie merať prostredníctvom plnenia jej cieľov. Strategickým cieľom Národnej stratégie je, aby Slovensko do roku 2030:

* postúpilo v rebríčku European Innovation Scoreboard o 10 priečok
* zvýšilo súkromné výdavky na výskum a vývoj na 1,2 % HDP
* investovalo aspoň 2 % HDP na výskum a vývoj.

**Slovensko sa pomaly približuje k stanovenému cieľu v súkromných i celkových výdavkoch na výskum a vývoj, umiestnenie Slovenska v European Innovation Scoreboard zatiaľ stagnuje.** V roku 2024 dosiahlo Slovensko v EIS 24. priečku v EÚ, čo znamená medziročný pokles o jednu priečku. Súkromné výdavky na výskum a vývoj v roku 2022 dosiahli 0,56 % HDP, čo predstavuje medziročný nárast o 0,05 percentuálnych bodov. Celkové výdavky na výskum a vývoj dosiahli úroveň takmer 1 % HDP, medziročne poskočili o 0,06 percentuálnych bodov.

**Slovensko dosiahlo v roku 2022 takmer 1 % HDP vo výdavkoch na výskum a vývoj. Nárast bol zaznamenaný aj v objeme súkromných výdavkov na výskum a vývoj.** Stanovený cieľ pre rok 2030 je pri niektorých indikátoroch veľmi ambiciózny. Odpočet jednotlivých merateľných ukazovateľov sa nachádza v prílohách č. 1 a č. 2.

Podrobný odpočet jednotlivých opatrení z Akčného plánu, ich stav a zdôvodnenia, ako ich predložili gestori sú v prílohe č. 3. Dáta odrážajú stav k 30.6.2024 a vznikli na základe poskytnutých údajov z jednotlivých rezortov, ktoré sú hlavným gestorom.

1. Plnenie opatrení Akčného plánu Národnej stratégie výskumu, vývoja a inovácií

**K 30. júnu 2024 sa podarilo za 15 mesiacov od schválenia Národnej stratégie splniť 28 z 91 opatrení naplánovaných v Akčnom pláne.** Oproti stavu spred roka ([Odpočet k 30. júnu 2023](https://rokovania.gov.sk/RVL/Material/28808/1)) ide o zlepšenie o 17 opatrení. V kategórií oneskorené sa k 30.6.2024 nachádzalo 39 opatrení, v kategórií rizikové 8 opatrení a 16 opatrení prebiehalo podľa plánu. V súčasnosti ukončené opatrenia predstavujú 31 % zo všetkých naplánovaných. Najviac opatrení leží na pleciach Úradu vlády Slovenskej republiky (ÚV SR) a Ministerstva školstva, výskumu, vývoja a mládeže SR (MŠVVaM SR).

Obrázok, na ktorom je text, snímka obrazovky, diagram, písmo

Automaticky generovaný popis

**Tabuľka 1: Prehľad opatrení Národnej stratégie podľa stavu implementácie a hlavného gestora.**

|  |  |  |  |  |
| --- | --- | --- | --- | --- |
|  | **Ukončené** | **Podľa plánu** | **Oneskorené** | **Rizikové** |
| Úrad vlády SR (VAIA) | 15 | 7 | 17 | 5 |
| Ministerstvo financií | 1 | 0 | 2 | 1 |
| Ministerstvo hospodárstva | 0 | 0 | 2 | 0 |
| Ministerstvo investícií, regionálneho rozvoja a informatizácie | 1 | 1 | 1 | 0 |
| Ministerstvo kultúry | 0 | 0 | 1 | 0 |
| Ministerstvo práce, sociálnych vecí a rodiny | 1 | 1 | 1 | 1 |
| Ministerstvo školstva, výskumu, vývoja a mládeže | 9 | 3 | 14 | 1 |
| Ministerstvo spravodlivosti | 1 | 2 | 0 | 0 |
| Ministerstvo vnútra | 0 | 1 | 0 | 0 |
| Ministerstvo zdravotníctva | 0 | 1 | 0 | 0 |
| Národná banka Slovenska | 0 | 0 | 1 | 0 |
| **SPOLU** | **28** | **16** | **39** | **8** |

**Medzi najvýznamnejšie splnené opatrenia za uplynulý rok patria:**

* **Navýšenie výdavkov na výskum a vývoj zo štátneho rozpočtu** (opatrenie č. 1.3.1.1). Schválením rozpočtu verejnej správy na roky 2024-2026 sa podarilo potvrdiť záväzky vlády zo schválenej Národnej stratégie výskumu, vývoja a inovácií, t. j. postupný rast výdavkov štátneho rozpočtu na výskum a vývoj smerom k 0,67 % HDP v roku 2030. Uvedené predstavuje dodatočných 50,2 mil. eur v roku 2024, 183,15 mil. eur v roku 2025 a 317,6 mil. eur v roku 2026. Ide o historické navyšovanie prostriedkov do výskumu, vývoja a inovácií v histórii Slovenskej republiky.
* **Zavedenie záväznej metodiky riadenia, financovania a hodnotenia podpory výskumu, vývoja a inovácií** (opatrenie č. 1.2.1.2).Metodika bola schválená Radou vlády pre vedu, techniku a inovácie na zasadnutí 18. septembra 2023, s účinnosťou od 25. septembra 2024. Záväzná metodika poskytuje základné princípy, ktoré sa uplatňujú pri príprave výziev, podávaní a hodnotení žiadostí, monitorovaní projektov a hodnotení výziev v oblasti výskumu, vývoja a inovácií. Cieľom je dosiahnuť jasné pravidlá pri podpore výskumu, vývoja a inovácií z verejného sektora a zároveň tieto pravidlá v čo najväčšej možnej miere prispôsobiť najlepšej praxi v EÚ. Ďalším dôležitým princípom je zjednodušenie procesov a vytvorenie systému, ktorý je priateľský k výskumníkovi a inovátorovi.
* **Zavedenie predbežného plánu financovania podpory výskumu, vývoja a inovácií** (opatrenie č. 1.3.1.2). Tento plán bol schválený v marci 2024 na obdobie rokov 2024 až 2026. Ambíciou je na jednom mieste informovať celý sektor o rôznych formách podpory výskumu, vývoja a inovácií a tiež optimalizácia jednotlivých podporných nástrojov a využitie synergií medzi nimi. Do konca roku 2024 sa plánuje pripraviť nový plán na obdobie 2025 až 2027. Výzvou ostáva, ako presvedčiť jednotlivých poskytovateľov, aby dodržiavali stanovené termíny uvedené v pláne. Najmä pri výzvach a národných projektoch Programu Slovensko 2021-2027 pokračuje prax nedodržiavania harmonogramu. Uvedené platí pre väčšinu výziev z Programu Slovensko v schválenom Predbežnom pláne financovania.
* **Zásadné zmeny vo financovaní vysokých škôl a SAV spojené so stabilným navyšovaním inštitucionálnych zdrojov** (opatrenia č. 1.3.2.1, 1.3.2.2, 1.3.2.3, 1.3.2.4 a 1.3.2.5) Do inštitucionálneho financovania bolo zapracované peer-review hodnotenie výskumnej, vývojovej, umeleckej a ďalšej tvorivej činnosti (VER 2022). Spustili sa výkonnostné zmluvy, ktoré stanovujú pre každú verejnú vysokú školu a verejnú výskumnú inštitúciu SAV merateľné ciele na tri roky (2024-2026), podľa stratégie a oblastí, na ktoré sa inštitúcia zameriava. Hodnotiť sa nebude porovnanie k iným inštitúciám, ale miera zlepšenia danej inštitúcie v priebehu troch rokov. V prípade SAV sa budú najmenšie ústavy (pod 20 zamestnancov) obligatórne spájať ako podmienka výkonnostnej zmluvy. Vo financovaní vedy na vysokých školách sa zvyšuje váha dosiahnutej zmluvnej spolupráce so súkromným sektorom, zvyšuje sa relatívna váha získaných patentov na úkor prihlášok a pri publikáciách sa prešlo od impakt faktoru k indikátoru AIS, čo lepšie vystihuje kvalitu časopisov, v ktorých slovenskí vedci publikujú. Všetky tieto zmeny motivujú k dosahovaniu vyššieho dopadu dodatočných investovaných zdrojov.
* **Prijatie legislatívnych opatrení uľahčujúcich príchod a usadenie sa na Slovensku** (opatrenie č. 2.2.2.5). Zákon bol schválený v júni 2024 a priniesol viacero zjednodušení pre zamestnávateľov, ktorí chcú lákať pracovnú silu zo zahraničia, ako aj pre samotných zahraničných pracovníkov. Došlo k úprave procesu vyhodnocovania žiadostí, vďaka čomu bude posudzovanie rýchlejšie a očakávania jasnejšie. V rámci nového procesu došlo k oddeleniu udeľovania súhlasu s obsadením pracovného miesta cudzincom a posudzovaním zvyšku žiadosti. Keďže sa súhlas udeľuje v prvom kroku a zamestnávateľ ako aj žiadateľ sú o výsledku informovaní, do procesu bola vnesená väčšia jasnosť. Takisto sa proces zrýchlil, keďže v prípade negatívneho výsledku je možné rýchlejšie reagovať, prípadne doplniť vyžadované náležitosti. V rámci úprav bolo takisto umožnené žiadateľom o pobyt pracovať od bodu podania žiadosti, čím sa značne urýchlil vstup zahraničnej pracovnej sily na trh práce.

**V roku 2024 došlo aj k niekoľkým oneskoreniam pri napĺňaní opatrení Akčného plánu Národnej stratégie.** Dôvodom sú vo vybraných prípadoch príliš ambiciózne navrhnuté míľniky, naviazanie viacerých opatrení na nový zákon o výskume, vývoji a inováciách, implementačné problémy súvisiace s hľadaním vhodných poskytovateľov/realizátorov aktivít, neskoro schválený rozpočet verejnej správy na roky 2024-2026, ale aj konsolidačné opatrenia.

**Viacero z opatrení sa viaže na schválenie nového zákona o výskume, vývoji a inováciách.** Ide napríklad o vytvorenie medzirezortného rozpočtového programu (1.1.2.1; aktuálne platný zákon č.172/2005 blokuje niektoré výdavky v inom medzirezortnom programe), zefektívnenie procesov v grantových agentúrach (1.2.1.4), znižovanie administratívnej náročnosti (1.2.1.5), revízia udeľovania osvedčení o spôsobilosti vykonávať výskum a vývoj (1.2.1.6), zamestnávanie výskumných pracovníkov v neziskových organizáciách na dobu určitú (1.2.1.7), postavenie podnikov a záujmových združení právnických osôb vo väzbe na štátnu pomoc (1.2.1.8) alebo nastavenie jednoduchších pravidiel nakladania s duševným vlastníctvom (1.2.3.2). V prípade tvorby nového zákona o výskume, vývoji a inováciách (1.1.1.3) pokračuje podľa plánu a predloženie zákona do medzirezortného pripomienkového konania sa očakáva v poslednom štvrťroku 2024.

**Implementácia niektorých opatrení sa zdržala neskorým schvaľovaním rozpočtu verejnej správy 2024-2026 a problematickým zazmluvňovaním vhodného poskytovateľa.** Úrad vlády SR je hlavným gestorom viacerých opatrení, ktorých súčasťou sú aj aktivity, pri ktorých sa počítalo s implementáciou inými spolupracujúcimi subjektmi, resp. poskytovateľmi. Ide napr. o opatrenie (3.5.1.2) Permanentná grantová schéma na podporu sociálnych inovácií, kde sa pôvodný termín vyhlásenia výzvy (Q4/2023) nestihol pre neskoro potvrdený rozpočet ako aj pre legislatívne obmedzenie gestorov - Úradu vlády SR a Úradu pre rozvoj občianskej spoločnosti (pod Ministerstvom vnútra SR) – poskytovať podporu pre sociálne inovácie. A to z dôvodu absencie titulu v zákonoch daných rezortov o poskytovaní dotácií (zákon č. 524/2010, resp. zákon č. 526/2010). Z tohto dôvodu sa rozbehla komunikácia s Ministerstvom práce, sociálnych vecí a rodiny SR a tento rezort bol v rámci aktualizácie Akčného plánu z 15.5.2024 doplnený ako spolupracujúci subjekt. Cieľom je nájsť spôsob vyhlásenia výzvy v neskoršom termíne. Komplikované zazmluvňovanie implementátora jednotlivých aktivít sa podpísalo pod meškanie aj ďalších opatrení – napr. Inštitucionalizovanie a podpora jazykového vzdelávania cudzincov (2.2.2.6), poskytovanie štipendií pre excelentných výskumných pracovníkov (2.2.1.2), podporovanie vytvárania excelentných tímov na princípe ERA Chair (2.2.1.3), výzvy na popularizáciu vedy (2.1.2.2, resp. 2.1.2.3) alebo testovanie a škáľovanie programov podpory iniciatívnosti a podnikavosti (2.1.1.4).

**Viaceré opatrenia sú v omeškaní z dôvodu nerealisticky nastavených míľnikov.** Ide napr. o implementačný plán Revízie výdavkov, kompetencií a personálnych kapacít (1.1.1.1), kde sa plánovalo jeho schválenie už štvrťrok po schválení samotnej Revízie, hoci skúsenosti z minulosti ukazujú potrebu oveľa dlhšieho rozostupu. Taktiež viaceré výzvy v oblasti podpory výskumnej a inovačnej infraštruktúry (1.3.4.2., 1.3.4.3.) sa plánovali vyhlásiť najneskôr na prelome rokov 2023 a 2024, čo bolo nerealistické vzhľadom na legislatívne obmedzenia (potreba prípravy a schválenia programu APVV vládou; a ešte predtým potreby schválenia rozpočtu verejnej správy).

**V neposlednom rade meškanie viacerých opatrení vyplýva z realizovaných konsolidačných opatrení ako aj depriorizácie opatrení vzhľadom na obmedzené implementačné kapacity.** V priebehu roka bolo v kapitole ÚV SR viazaných 3,7 mil.eur z rozpočtu Národnej stratégie, čo viedlo k utlmeniu vybraných aktivít. Nedostatok personálnych kapacít tiež viedol k potrebe priorizácie opatrení s najväčším dopadom na úkor menších, ale časovo náročnejších opatrení.

**Splnenie vybraných opatrení sa ukazuje ako rizikové do takej miery, že sa ich s veľkou pravdepodobnosťou nepodarí do konca roka 2025 zrealizovať vôbec. Ide napr. o:**

* **Zavedenie magisterského programu na technologický a vedomostný transfer a inovačný manažment** (opatrenie č. 1.2.3.3). Na základe spätnej väzby nebude toto opatrenie realizované v definovanom rozsahu a bude realizované v rámci opatrenia č. 1.2.3.1. Namiesto zavedenia medzinárodného magisterského programu v spolupráci s WIPO v kontexte identifikovaných potrieb sa plánujú podporiť témy transferu technológií a inovačného manažmentu v iných formátoch z dôvodov ako konkurencia podobných programov v okolitých krajinách (Poľsko, Taliansko), obmedzený prínos pre SR z pohľadu potrieb relevantných cieľových skupín (VŠ študenti technického zamerania, doktorandi, vedecko-výskumní pracovníci, zamestnanci CTT) a slabý záujem o zavedenie magisterského programu zo strany univerzít s najväčším počtom inovatívnych výsledkov.
* **Reformovanie zdanenia príjmov z kapitálového majetku domácich firiem** (opatrenie č. 1.3.5.1). Opatrenie bolo minulý rok v lete schválené s očakávanou platnosťou od 1.1.2024. Novela zákona o dani z príjmov zo záveru roka 2023 zrušila toto opatrenie bez toho aby vstúpilo do platnosti. Aktuálne rezort financií neočakáva otvorenie diskusie o úpravách zdanenia kapitálových príjmov, ktoré by umožniť implementovať toto opatrenie.
* **Upravovanie pravidiel investovania penzijných fondov pre alokáciu zdrojov do alternatívnych aktív** (opatrenie č. 1.3.5.3). Predbežné diskusie so sektorom zástupcov dôchodkových správcovských spoločností indikujú viaceré legislatívne obmedzenia, ktoré vyžadujú významnejšie legislatívne zmeny. Rezort práce zatiaľ neočakáva otvorenie diskusie na tému úpravy zmien alokácie penzijných fondov v prospech alternatívnych aktív, ktoré by umožnili implementovať toto opatrenie.

1. Plnenie cieľov Národnej stratégie

**Úspech a dopad Národnej stratégie možno najlepšie merať prostredníctvom plnenia jej cieľov.** Stratégia má stanovené 3 strategické ciele a viacero tzv. hlavných cieľov, ktoré pomáhajú naplniť strategické ciele. Keďže tieto ukazovatele sú zbierané s časovým oneskorením, ešte sa v nich nemohli stihnúť prejaviť výsledky opatrení, ktoré prináša Národná stratégia a jej Akčný plán. Napriek tomu je dôležité od začiatku sledovať ich napĺňanie.

**Strategické ciele**

**Slovensko sa pomaly približuje k stanovenému cieľu v súkromných i celkových výdavkoch na výskum a vývoj.** Pri zlepšovaní postavenia Slovenska v EIS musíme byť trpezlivejší vzhľadom na časové oneskorenie. Strategickým cieľom Národnej stratégie je, aby Slovensko do roku 2030:

* postúpilo v rebríčku European Innovation Scoreboard o 10 priečok
* zvýšilo súkromné výdavky na výskum a vývoj na 1,2 % HDP
* investovalo aspoň 2 % HDP na výskum a vývoj.

**Umiestnenie Slovenska v European Innovation Scoreboard (**[**EIS**](https://research-and-innovation.ec.europa.eu/statistics/performance-indicators/european-innovation-scoreboard_en)**), ktorý poskytuje komparatívne hodnotenie výsledkov výskumu a inovácií členských štátov EÚ zatiaľ stagnuje.** V roku 2024 dosiahlo Slovensko 24. priečku v EÚ, čiže medziročne naša pozícia dokonca poklesla o jednu priečku. Keďže rebríček vychádza z dát dostupných v priemere za dva roky dozadu, zmeny vyvolané Národnou stratégiou možno pocítiť reálne až v roku 2026.

**Súkromné výdavky na výskum a vývoj stúpajú v súlade s očakávaniami.** V roku 2022 dosiahli 0,56 % HDP, čo predstavuje medziročný nárast o 0,05 percentuálnych bodov. Tento nárast objektívne nie je spôsobený politikami Národnej stratégie, ale je v súlade s očakávaniami založenými na dlhodobom trende.

**Celkové výdavky na výskum a vývoj dosiahli úroveň takmer 1 % HDP, medziročne poskočlii o 0,06 percentuálnych bodov.** Tento nárast bol ťahaný najmä súkromnými výdavkami, čo je veľmi pozitívne.

Pre detailný pohľad na plnenie strategických indikátorov viď Prílohu č. 1.

**Hlavné ciele**

**Vo väčšine hlavných cieľov Slovensko zatiaľ pokračuje v očakávanom trende.** V prípade štrnástich z dvadsiatich ukazovateľoch sledujeme pozitívny trend a približovanie sa k cieľu do roku 2030, naopak pri šiestich zhoršovanie a vzďaľovanie. Najpozitívnejší vývoj evidujeme pri celoživotnom vzdelávaní, otvorenosti dát a lákaní vysokokvalifikovanej pracovnej sile.

**V podiele ľudí zúčastňujúcich sa celoživotného vzdelávania už Slovensko splnilo cieľ stanovený pre rok 2030.** V roku 2021 a 2022 došlo k metodologickej zmene, aj vďaka čomu Slovensko výrazne poskočilo a stanovený cieľ na rok 2030, aby sa 10 % populácie vo veku 25-74 rokov zúčastňovalo na celoživotnom vzdelávaní už splnilo.

**Výrazné poskočenie sme zaznamenali v rámci indikátora The Open Data Maturity (**[**ODM**](https://data.europa.eu/en/publications/open-data-maturity/2023)**) a je na dosah cieľ pre rok 2030.** Indikátormeria pokrok európskych krajín pri podpore a uľahčovaní dostupnosti a používaní informácií verejného sektora. Slovensko výrazne poskočilo z roku 2022 z kategórie „beginner“ do kategórie „trend-setter“ v roku 2023 a preskočilo jednu kategóriu. V súčasnosti mu patrí 10. priečka z 27 krajín. Výrazné zlepšenie bolo zaznamenané vo všetkých štyroch sledovaných dimenziách otvorených údajov.

**Rýchlo a stabilne rastie aj podiel vysokokvalifikovaných pracujúcich zo zahraničia,** v roku 2023 už dosiahli 0,9 % všetkých pracujúcich. Ak sa zásadne nezvráti nastolený trend, splnenie cieľa pre rok 2030 (1,5 % všetkých pracujúcich) sa podarí splniť.

**Vo všetkých ostatných indikátoroch je nutné výrazne zvýšiť úsilie pre ich naplnenie.** Realizácia opatrení aktuálneho Akčného plánu ako aj ďalších akčných plánov na nasledujúce roky výrazne prispeje k ich naplneniu. Prehľad všetkých hlavných indikátorov ponúka príloha č. 2.

1. Odporúčanie

**Úplné splnenie cieľov Národnej stratégie nie je možné s aktuálne nastaveným Akčným plánom.** Hoci doterajšie tempo plnenia opatrení Akčného plánu je v porovnaní s inými strategickými dokumentmi veľmi dobré, existuje priestor na zrýchlenie implementácie. Dynamicky meniace sa prostredie inovačného ekosystému a jeho potrieb ako aj implementačné problémy ukazujú, že viaceré opatrenia Akčného plánu (platného na roky 2023-2025) by bolo vhodnejšie riešiť iným spôsobom alebo s inými spolugestormi. Taktiež realizácia veľkého počtu malých opatrení spôsobuje, že s existujúcimi zdrojmi dosahujeme menší dopad.

**Odporúčame revidovať Akčný plán Národnej stratégie koncentráciou na menší počet opatrení s najväčším dopadom.** Vďaka tomu bude možné naplniť ambiciózne ciele Národnej stratégie aj s existujúcimi zdrojmi. Akčný plán sa nachádza ešte iba v polčase svojej platnosti. Do aktualizácie celej Národnej stratégie a nového akčného plánu na roky 2026+ zostáva ešte 15 mesiacov.[[1]](#footnote-2) Namiesto čakania na nový Akčný plán 2026+, považujeme za zmysluplnejšie zapracovať viaceré zmeny a vylepšenia ešte v existujúcom Akčnom pláne .

Príloha č. 1: Strategické ciele Národnej stratégie výskumu, vývoja a inovácií do roku 2030[[2]](#footnote-3)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  | **Stav v rokoch 2015-2023** | | | | | | | | | | **Cieľové hodnoty** | |
|  |  | **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2026** | **2030** |
| **Slovensko postúpi v rebríčku European Innovation Scoreboard o 10 priečok** | **SK** | **21** | **21** | **21** | **22** | **22** | **23** | **23** | **23** | **23** | **24** | **18** | **13** |
| (poradie) | EÚ | - | - | - | - | - | - | - | - | - | - |  |  |
| **Objem súkromných výdavkov na výskum a vývoj na Slovensku sa zvýši na 1,2 % HDP[[3]](#footnote-4)** | **SK** | **0,32** | **0,40** | **0,48** | **0,45** | **0,45** | **0,49** | **0,51** | **0,56** | - | - | **0,8** | **1,2** |
| (% HDP) | EÚ | 1,38 | 1,40 | 1,44 | 1,46 | 1,49 | 1,52 | 1,51 | 1,51 | - | - |  |  |
| **Slovensko bude na výskum a vývoj investovať**  **2 % HDP** | **SK** | **1,16** | **0,79** | **0,88** | **0,84** | **0,82** | **0,90** | **0,92** | **0,98** | - | - | **1,4** | **2,0** |
| (% HDP) | EÚ | 2,12 | 2,12 | 2,15 | 2,18 | 2,22 | 2,30 | 2,27 | 2,24 | - | - |  |  |

Príloha č. 2: Hlavné ciele Národnej stratégie výskumu, vývoja a inovácií do roku 2030

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Podkapitola** |  | **Stav v rokoch 2015-2023** | | | | | | | | | | **Cieľové hodnoty** | |
| **1.1.3** |  | **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2026** | **2030** |
| **Podiel MSP zavádzajúcich procesné inovácie dosiahne 40%** | **SK** | - | **20,5** | - | **21,1** | - | **26,1** | - | **24,2** | - | - | **31,0** | **40,0** |
| (v %) | EÚ | - | 35,1 | - | 40,0 | - | 42,3 | - | 41,2 | - | - |  |  |
| **1.2.2** |  | **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2026** | **2030** |
| **Podiel MSP zavádzajúcich produktové inovácie dosiahne 40%** | **SK** | - | **12,5** | - | **14,0** | - | **14,1** | - | **15,3** | - | - | **29,0** | **40,0** |
| (v %) | EÚ | - | 24,1 | - | 28,7 | - | 27,3 | - | 25,5 | - | - |  |  |
| **1.2.3** |  | **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2026** | **2030** |
| **Počet PCT patentov/patentových prihlášok na 1 miliardu eur HDP sa zvýši na 1.5** | **SK** | **0,6** | **0,7** | **0,6** | **0,5** | **0,5** | **0,6** | **-** | **-** | **-** | **-** | **1,4** | **1,5** |
| (na 1 mld. eur HDP) | EÚ | 3,8 | 3,7 | 3,6 | 3,5 | 3,3 | 3,4 | **-** | **-** | **-** | **-** |  |  |
| **1.2.3. 1.3.4** |  | **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2026** | **2030** |
| **Objem výdavkov na výskum a vývoj vo verejnom sektore financovaného zo zdrojov súkromného sektora dosiahne 0,05% HDP** | **SK** | **0,03** | **0,02** | **0,02** | **0,01** | **0,01** | **0,01** | **0,01** | **-** | **-** | **-** |  | **0,05** |
| (% HDP) | EÚ | 0,02 | 0,02 | - | - | 0,02 | 0,02 | 0,02 | - | - | - |  |  |
| **1.2.4** |  | **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2026** | **2030** |
| **V indexe European Open Data Maturity Slovensko postúpi z kategórie “beginner” do kategórie “trend setter”** | **SK** | - | - | - | **74 %** | **33 %** | **53 %** | **50 %** | **59 %** | **92 %** | - | **75 % +** | **95 % +** |
| (podľa aktuálnej metodiky je krajina “trend setter” so skóre nad 95 %) | EÚ | - | - | - | 65 % | 66 % | 78 % | 81 % | 79 % | 83 % | - |  |  |
| **1.3.1** |  | **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2026** | **2030** |
| **Verejné výdavky na výskum a vývoj zo štátneho rozpočtu dosiahnu 0,67 % HDP** | **SK** | **0,41** | **0,37** | **0,36** | **0,37** | **0,38** | **0,41** | **0,41** | **0,38** | **0,34** | **-** | **0,58** | **0,67** |
| (GBARD, % HDP) | EÚ | 0,66 | 0,66 | 0,66 | 0,67 | 0,68 | 0,76 | 0,76 | 0,74 | 0,73 | - |  |  |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **1.3.2, 1.3.3, 1.3.4** |  | **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2026** | **2030** |
| **Podiel slovenských publikácií, ktoré patria medzi 10% najcitovanejších, dosiahne 8 %** | **SK** | **3,1** | **3,1** | **3,1** | **3,7** | **4,1** | **4,3** | **4,6** | - | - | - | **6,0** | **8,0** |
| (podiel SK publikácií, ktoré patria medzi 10% najcitovanejších celosvetovo) | EÚ | 10,1 | 10,1 | 9,8 | 9,8 | 9,8 | 9,8 | 9,8 | - | - | - |  |  |
| **Počet medzinárodných spoločných publikácií na 1 mil. obyvateľov dosiahne 1 900 ročne** | **SK** | - | **617** | **665** | **676** | **770** | **867** | **879** | **833** | **846** | - | **1 350** | **1 900** |
| (na milión obyvateľov) | EÚ | - | 968 | 1006 | 1060 | 1110 | 1199 | 1294 | 1274 | 1268 | - |  |  |
| **Počet spoločných verejno-súkromných publikácií na 1 mil. obyvateľov dosiahne 200 ročne** | **SK** | - | **86** | **92** | **102** | **109** | **109** | **122** | **116** | **118** | - | **157** | **200** |
| (na milión obyvateľov) | EÚ | - | 114 | 117 | 122 | 127 | 130 | 142 | 142 | 137 | - |  |  |
| **1.3.4, 1.3.5** |  | **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2026** | **2030** |
| **Súkromné výdavky na výskum a vývoj dosiahnu 1,2 % HDP** | **SK** | **0,32** | **0,40** | **0,48** | **0,45** | **0,45** | **0,49** | **0,51** | **0,56** | - | - | **0,80** | **1,20** |
| (% HDP) | EÚ | 1,37 | 1,39 | 1,43 | 1,45 | 1,48 | 1,51 | 1,50 | 1,48 | - | - |  |  |
| **1.3.5** |  | **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2026** | **2030** |
| **Výdavky na rizikový kapitál dosiahnu 0,15 % HDP** | **SK** | **0,01** | **0,02** | **0,02** | **0,01** | **0,02** | **0,02** | **0,04** | **0,03** | **0,03** | - | **0,09** | **0,15** |
| (% HDP) | EÚ | 0,10 | 0,10 | 0,10 | 0,11 | 0,12 | 0,13 | 0,16 | 0,17 | 0,17 | - |  |  |
| **Inovačné výdavky (okrem výdavkov na výskum a vývoj) dosiahnu 1,5 % tržieb** | **SK** | - | **0,75** | - | **0,82** | - | **0,79** | - | - | - | - | **1,20** | **1,50** |
| (% tržieb) | EÚ | - | 0,86 | - | 0,89 | - | 0,78 | - | - | - | - |  |  |
| **1.3.6** |  | **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2026** | **2030** |
| **Zdroje na investície do výskumu a vývoja pochádzajúce z Európskej komisie a iných medzinárodných organizácií dosiahne 0,15 % HDP** | **SK** | **0,42** | **0,04** | **0,06** | **0,05** | **0,03** | **0,05** | **0,06** | - | - | - |  | **0,15** |
| (% HDP) | EÚ | 0,05 | 0,04 | - | 0,05 | 0,07 | 0,06 | 0,6 | - | - | - |  |  |
| **1.3.7.** |  | **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2026** | **2030** |
| **7 % investícií z celkového rozpočtu určeného na verejné obstarávanie sa využíva na kúpu inovatívnych riešení** | **SK** | - | - | - | - | - | - | **3,6** | - | - | - |  | **7,0** |
| (% z celkového rozpočtu určeného na verejné obstarávanie) | EÚ | - | - | - | - | - | - | 9,3 | - | - | - |  |  |
| **Podkapitola** |  | **Stav v rokoch 2015-2023** | | | | | | | | | | **Cieľové hodnoty** | |
| **2.1.1.** |  | **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2026** | **2030** |
| **Výsledky PISA Global Competence Assessment sa zvýšia aspoň na priemernú úroveň krajín OECD** | **SK** | - | - | - | **486** | - | - | - | **464** | - | - |  | **495** |
| (priemerné skóre z matematiky) | **EÚ** | - | - | - | - | - | - | - | - | - | - |  |  |
| **Zahraniční PhD študenti dosiahnu 25 % všetkých PhD študentov na Slovensku** | **SK** | **9,1** | **9,7** | **9,8** | **10,3** | **11,6** | **12,4** | **13,6** | - | - | - |  | **25,0** |
| (% PhD. študentov) | EÚ | 17,2 | 17,4 | 18,7 | 19,0 | 23,3 | 23,0 | 22,6 | - | - | - |  |  |
| **2.1.2** |  | **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2026** | **2030** |
| **Podiel študentov na vysokých školách v STEM predmetoch sa zvýši na 27 %** | **SK** | **23,0** | **23,2** | **22,8** | **22,6** | **22,5** | **22,7** | **21,3** | **21,4** | - | - | **25,0** | **27,0** |
| (% podiel z celkového počtu študentov) | EÚ | 26,3 | 27,2 | 27,9 | 27,8 | 27,9 | 27,5 | - | - | - | - |  |  |
| **2.2.1** |  | **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2026** | **2030** |
| **Podiel slovenských publikácií, ktoré patria medzi 10% najcitovanejších, dosiahne 8 %** | **SK** | **3,4** | **3,3** | **3,7** | **3,7** | **4,1** | **4,3** | **4,6** | - | - | - | **6,0** | **8,0** |
| (podiel SK publikácií, ktoré patria medzi TOP 10% celosvetovo) | EÚ | 10,1 | 10,1 | 9,8 | 9,8 | 9,8 | 9,8 | 9,8 | - | - | - |  |  |
| **2.2.2** |  | **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2026** | **2030** |
| **Počet vysokokvalifikovaných pracujúcich zo zahraničia sa zvýši o 25 000** | **SK** | **0,3** | **0,3** | **0,4** | **0,6** | **0,7** | **0,6** | **0,7** | **0,8** | **0,9** | - | **1,0** | **1,5** |
| (podiel cudzincov v ISCO 1-3 (podľa UPSVaR) na zamestnanosti (ESA)) | EÚ | - | - | - | - | - | - | - | - | - | - |  |  |
| **2.2.3** |  | **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2026** | **2030** |
| **Podiel ľudí zúčastňujúcich sa celoživotného vzdelávania dosiahne 10 %** | **SK** | **3,1** | **2,9** | **3,4** | **4,0** | **3,6** | **2,8** | **4,8** | **12,8** | **10,5** | - | **5,0** | **10,0** |
| (% populácie vo veku 25-74 rokov)[[4]](#footnote-5) | EÚ | 10,1 | 10,3 | 10,4 | 10,7 | 10,8 | 9,1 | 10,8 | 11,8 | 12,8 | - |  |  |
| **Podiel ľudí s aspoň základnými digitálnymi zručnosťami dosiahne 80 %** | **SK** | **53** | **55** | **59** | - | **54** | - | **55** | - | **51** | - | **69** | **80** |
| (% populácie vo veku 16-74 rokov) | EÚ | 54 | 54 | 55 | - | 56 | - | 54 | - | 56 | - |  |  |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **2.3** |  | **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2026** | **2030** |
| **Aspoň jedno slovenské mesto sa umiestni v horných 50 priečkach svetovej kvality života podľa Economist Intelligence Unit** | **SK** | **63** | **63** | **63** | **64** | **64** | - | **77** | **68** | **70** | **78** |  | **50 <** |
| (priečka, ktorú obsadilo hlavné mesto Bratislava) | EÚ | - | - | - | - | - | - | - | - | - | - |  |  |

Príloha č. 3: Odpočet opatrení Akčného plánu Národnej stratégie výskumu, vývoja a inovácií 2030

|  |  |  |  |  |  |  |
| --- | --- | --- | --- | --- | --- | --- |
| **Číslo opatrenia** | **Hlavný gestor** | **Názov opatrenia** | **Termín plnenia** | **Míľniky** | **Status plnenia** | **Poznámka - súčasný stav plnenia** |
| 1.1.1.1 | Ministerstvo financií SR | Revízia výdavkov, kompetencií a personálnych kapacít na VVaI | Q3/2023 Q4/2023 | Publikovaná revízia výdavkov Implementačný plán revízie | Oneskorené | Prvý míľnik (Správa z revízie) splnený. Revízia bola publikovaná a vzatá na vedomie vládou dňa 4.10.2023. *Link tu: https://rokovania.gov.sk/RVL/Material/28845/1* Druhý míľnik je v oneskorení - očakávané schvaľovanie Implementačného plánu v apríli 2024. Dôvod oneskorenia - nereálne nastavený časový rámec medzi schválením správy a implementačného plánu. |
| 1.1.1.2 | Úrad vlády SR (VAIA) | Vypracovanie plánu konsolidácie kompetencií ministerstiev, existujúcich agentúr a inštitúcií zodpovedných za tvorbu politík a podporu VVaI | Q3/2023 | Schválenie plánu konsolidácie kompetencií ministerstiev, existujúcich agentúr a organizácií zodpovedných za tvorbu politík a podporu VVaI. | Ukončené | Plán konsolidácie kompetencií bol predložený na politické vedenie a schválený s úpravami dohodou štátnych tajomníkov za ÚPPV SR, MŠVVaM SR a MH SR. Výsledok dohody bol predstavený členom Pracovnej skupiny pre prípravu zákona o VVaI na stretnutí 24.6.2024. Ďalšia implementácia tohto plánu konsolidácie spadá pod práce na Zákone o VVaI. |
| 1.1.1.3 | Úrad vlády SR (VAIA) | Vypracovanie zákona o výskume, vývoji a inováciách | Q3/2024 | Schválenie zákona v NR SR | Prebieha podľa plánu | V prvom polroku 2024 prebehlo päť stretnutí pracovnej skupiny na prípravu návrhu zákona a diskusie vedení kľúčových rezortov o rozdelení kompetencií vo VVaI. Predpokladá sa predloženie návrhu zákona na vládu SR vo februári 2025. |
| 1.1.1.4 | Úrad vlády SR (VAIA) | Vytvorenie analytickej jednotky na analýzu výskumných a inovačných politík | Q1/2023 | Vytvorenie analytického odboru v organizačnej štruktúre. Dosiahnutie stavu aspoň 5 analytikov. | Ukončené | Jednotka bola vytvorená. Momentálne má 5 zamestnancov a funguje na úrovni odboru pod VAIA. |
| 1.1.2.1 | Úrad vlády SR (VAIA) | Vytvorenie medzirezortného rozpočtového programu a prvého rozpočtu podľa nových pravidiel | Q1/2023 Q2/2023 Q4/2023 | Novela zákona č. 172/2005 Z. z. (Q1/2023) Návrh rozpočtu programu (Q2/2023) Schválenie programu v rozpočte na roky 2024-2026 (a pokračovanie v ďalších rokoch) (Q4/2023). | Oneskorené | Podarilo sa vytvoriť medzirezortný program v rozpočte na roky 2024-2026, aj s vytvorenou programovou štruktúrou na podprogramy. Zatiaľ však nie sú naplnené všetky prvky - bude sa napĺňať postupne v priebehu roka 2024. Za Úrad podpredsedu vlády sú nahodené všetky výdavky zo ŠR aj z POO. Taktiež jeden z míľnikov - nahradenie Národného programu rozvoja vedy a techniky - sa bude riešiť v novom zákone o VVaI. |
| 1.1.3.1 | Úrad vlády SR (VAIA) | Zosieťovanie a modernizovanie verejných regionálnych a inovačných centier | Q4/2023 | Koncepcia regionálnych a inovačných centier, ktorej súčasťou bude a) mapovanie existujúcich či plánovaných potrieb a b) identifikácia prienikov a jednotného postupu pri spoločných aktivitách. Spustenie grantových schém v rámci modulu a pri zapojení samospráv. | Oneskorené | VAIA intenzívne komunikuje nastavenie verejných regionálnych a inovačných centier. Pre potreby zabezpečenia jednotného prístupu, jednotnej informačnej bázy a zohľadnenia potrieb regiónov bola pod Radou vlády SR pre vedu, techniku a inovácie zriadená Pracovný skupina pre regionálne inovácie, ktorá bola v spoločnej gescii MIRRI SR a VAIA. Od 1.2.2024 prešla vecná gescia za regionálne inovácie plne do kompetencie VAIA a v tejto súvislosti sa pripravuje aj Koncepcia rozvoja reionálnych inovácií a rovnako aj dodatok do zákona o podpore VVaI z regionálnej úrovne (primárne VÚC), ktoré budú pripomienkované a zfinalizované pracovnou skupinou pre regionálne inovácie pod RV VTI, ktorá najbližšie zasadá 12.9. 2024. Ministerstvo investícií, regionálneho rozvoja a informatizácie SR v máji 2024 vyhlásilo výzvu na podporu medzi-sektorových inovačných partnerstiev z Programu Slovensko, ktorej cieľom je zvýšenie regionálnych inovačných kapacít. Momentálne spoluprácujeme a usmerňujeme kraje pri príprave projektov. |
| 1.1.3.2 | Úrad vlády SR (VAIA) | Systematické financovanie súkromných ekosystémových aktivít zvyšujúcich prepojenia medzi jednotlivými aktérmi VVaI ekosystému | Q4/2023 | Vyhlásenie programu/schémy | Oneskorené |  |
| Prebehli rozhovory s ekosystémovými aktérmi. VAIA pripravila prvú verziu konceptu, ktorý ešte bude benchmarkovať na zahraničnú skúsenosť v podobnom období rozvoja inovačného ekosystému, ako má Slovensko. Implementácia opatrenia cez SIH nateraz nie je možná z dôvodu právnych úprav. Uznesením vlády SR dňa 10. júla bol schválený presun finančných prostriedokv na Ministerstvo školstva, výskumu, vývoja a mládeže SR, ktoré plánuje vytvorenie konceptu akceleračných služieb v spolupráci s best practise zo zahraničia.1.2.1.1 | Ministerstvo kultúry SR | Zavedenie zákonnej možnosti žiadať predkladanie projektov na podporu vedy, výskumu a inovácií v anglickom jazyku | Q3/2023 | Novela zákona o štátnom jazyku Slovenskej republiky | Oneskorené | Rokovania ohľadom možnosti predkladať žiadosti o projektovú podporu v anglickom jazyku s Výskumnou a inovačnou autoritou Úradu vlády SR (VAIA) stále prebiehajú, doteraz sa uskutočnili dve, a to 14. februára 2023 a 16. júna 2023 na pôde Ministerstva kultúry SR. MK SR obhajuje možnosť predkladať žiadosti dvojjazyčne, teda v slovenskom aj anglickom jazyku v súlade so zákonom Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov. Prípadné zmeny si vyžadujú ďalšie rokovania so zainteresovanými stranami.  Od 1. augusta 2023 vstúpila do platnosti novela zákona č. 368/2021 Z.z. o mechanizme na podporu obnovy a odolnosti, ktorá umožňuje vykonávateľovi vo výzve určiť, že časti žiadostí sú predkladané v anglickom jazyku.   S cieľom umožniť realizovať hodnotenie zahraničnými expertmi aj v Programe Slovensko sa navrhne novela zákona č. 121/2021 Z.z. o príspevkoch z fondov Európskej únie. Táto novela vytvorí podmienky pre poskytovateľov, aby mali možnosť vyžadovať vo výzve na predkladanie projektov predkladanie vybraných informácií v žiadostiach, ktoré sú potrebné na odborného hodnotenie zahraničnými expertmi, v anglickom jazyku. |
| 1.2.1.2 | Úrad vlády SR (VAIA) | Pripravenie záväznej metodiky riadenia, financovania a hodnotenia podpory výskumu, vývoja a inovácií | Q1/2023 | Prijatie záväznej metodiky | Ukončené | Metodika bola schválená 18.09.2023 RVVTI. |
| 1.2.1.3 | Úrad vlády SR (VAIA) | Vytvorenie jednotného rozhrania na podávanie a riešenie projektov (jednotné kontaktné miesto) pre všetky agentúry a zdroje financovania | Q4/2024 | Portál – Beta verzia | Prebieha podľa plánu | Prebehol výskum ohľadne obsahovej časti a bol vytvorený MVP (minimum viable product). V Q1 a Q2 2024 sa očakáva obstarávanie programovacích prác, obstarávanie tvorby vizuálnej identity a analýza obsahu.  16.7.2024 - Programátorské práce su dokončené, čakáme na vytvorenie servera na ÚV a následne sa nasadí vytvorená Wordpress téma pre VOSS a dokončí administratíva.  Sú dokončené (vecne a UX copywriting) obsahy na VOSS. |
| 1.2.1.4 | Úrad vlády SR (VAIA) | Štandardizovanie manažmentu na základe KPIs a zefektívnenie procesov v grantových agentúrach | Q4/2024 | Aktualizácia štatútov grantových agentúr. Prijatie záväznej metodiky. | Prebieha podľa plánu | Ešte sa nezačalo s implementáciou. |
| 1.2.1.5 | Úrad vlády SR (VAIA) | Zníženie administratívnej náročnosti procesu pre potreby finančnej kontroly, auditu a verejného obstarávania | Q2/2024 | Metodika zjednodušeného vykazovania výdavkov v projektoch výskumu, vývoja a inovácií. Metodika k overovaniu hospodárnosti výdavkov v oblasti výskumu, vývoja a inovácií. Aktualizácia metodického pokynu CKO k overovaniu hospodárnosti výdavkov. | Prebieha podľa plánu | Vo výzvach z Plánu obnovy a odolnosti na výskum, vývoja a inovácie boli zavedené prvé zjednodušenie, išlo predovšetkým o využívanie zjednodušeného vykazovania nákladov a jednotkové ceny. Na zjednudušenie VO sa vytvorila neformálna pracovná skupina za účasti VAIA, UVO a zástupcov univerzít a SAV. UVO pripravilo Všeobecné metotické usmernenie k VO v oblasti výskumu a vývoja, ktorého cieľom je uľahčiť VO pre výskumné inštitúcie. Usmernenie je aktuálne v procese schvaľovania na UVO. |
| 1.2.1.6 | Úrad vlády SR (VAIA) | Revidovanie procesu udeľovania osvedčení o spôsobilosti vykonávať výskum a vývoj | Q4/2023 | Nový zákon o výskume, vývoji a inováciách | Oneskorené | Analýza je ukončená. Návrh je osvedčenie nezahrnúť v novom zákone o výskume a inováciách, ktorý bude VAIA pripravovať do konca roku 2024. Preto príprava na toto opatrenie je ukončená, ale samotné zrušenie opatrenia prebehne súbežne s novým zákonom. V schválenom Pláne legislatívnych úloh vlády rok 2024 je v mesiaci december nový zákon o výskume, vývoji a inováciách, ktorý by mal nahradiť súčasný zákon č. 172/2005 Z. z. o organizácii štátnej podpory výskumu a vývoja. Nie je efektívne medzitým upravovať dočasne zákon č. 172/2005 Z.z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. |
| 1.2.1.7 | Ministerstvo práce, sociálnych vecí a rodiny SR | Zamestnávanie výskumných pracovníkov v neziskových výskumných organizáciách na dobu určitú | V nadväznosti na rozhodnutie Ústavného súdu vo veci vedenej pod sp. Zn. PL. ÚS 10/2022 | Nový zákon o výskume, vývoji a inováciách a novela zákona č. 311/2001 Z. z. | Prebieha podľa plánu | Nálezom Ústavného súdu Slovenskej republiky č. 449/2023 Z. z. k č. k. PL. ÚS 10/2022 z 24. októbra 2023 vo veci súladu § 48 ods. 6 zákona č. 311/2001 Z. z. Zákonník práce v znení neskorších predpisov ústavný súd rozhodol, že návrhu skupiny poslancov Národnej rady Slovenskej republiky nevyhovuje. Ústavný súd konštatoval, že napadnutá úprava „reťazenia“ pracovných pomerov na dobu určitú pedagogických zamestnancov vysokých škôl nie je diskriminačná tak ako to tvrdili navrhovatelia a preto nie je v rozpore s čl. 1 ods. 2 a čl. 12 ods. 1 a 2 v spojení s čl. 36 ods. 1 písm. b) Ústavy Slovenskej republiky s tým, že spôsob uzatvárania pracovných pomerov s pedagogickými zamestnancami je koncepčnou vecou zákonodarcu, do ktorej nateraz ústavný súd nemá dôvod zasiahnuť. Nález ústavného súdu nadobudol účinnosť 4.12.2023. Ak MŠVVM SR pripraví zmenu právneho stavu, tak MPSVR SR uskutoční zmenu novelou Zákonníka práce. |
| 1.2.1.8. | Urad vlady SR (VAIA) | Preformulovanie legislatívneho znenia viazanosti predpisov o štátnej pomoci na prostriedky podpory výskumu a vývoja pre podnikateľov a záujmové združenia právnických osôb (ZZPO) | Q4/2023 | Novela zákona č. 172/2005 Z. z. | Oneskorené | V schválenom Pláne legislatívnych úloh vlády rok 2024 je v mesiaci december nový zákon o výskume, vývoji a inováciách, ktorý by mal nahradiť súčasný zákon č. 172/2005 Z. z. o organizácii štátnej podpory výskumu a vývoja. Nie je efektívne medzitým upravovať dočasne zákon č. 172/2005 Z.z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. |
| 1.2.2.1 | Ministerstvo financií SR | Odmeňovanie zamestnancov prostredníctvom podielu na vlastníctve firmy | Q4/2023 | Vypracovanie legislatívneho znenia novely zákona o dani z príjmov | Ukončené | Opatrenie bolo schválené v NR SR v júni 2023. |
| 1.2.2.2 | Ministerstvo spravodlivosti SR | Rekodifikovanie práva obchodných spoločností | Q1/2025 | Rekodifikácia práva obchodných spoločností | Prebieha podľa plánu | Vláda SR si vo svojom programovom vyhlásení vytýčila za cieľ pokračovať v rekodifikácii súkromného práva. Rekodifikácia bude pokračovať tak, aby jej výsledkom bol nový Občiansky zákonník a zákon o obchodných spoločnostiach.Predmetná úloha sa plní priebežne. |
| 1.2.2.3 | Ministerstvo financií SR | Reformovanie superodpočtu na výskum a vývoj | Q4/2023 | Vypracovanie legislatívneho znenia novely zákona o dani z príjmov | Oneskorené | K reforme odpočtu výdavkov (nákladov) na výskum a vývoj v zákone o dani z príjmov bola vytvorená pracovná skupina, ktorá v priebehu mája a júna 2023 určila problémové okruhy z hľadiska praxe v tomto nástroji a navrhla riešenia na úpravu. Legislatívny zámer je pripravený, ale samotná zmena zákona sa očakáva v rámci najbližšej novely zákona o dani z príjmov. |
| 1.2.2.4 | Ministerstvo spravodlivosti SR | Rozšírenie okruhu osôb uskutočňujúcich zápis zmien na úrovni obchodných spoločností do Obchodného registra SR o externých registrátorov | Q1/2025 | Zmena legislatívy umožňujúca zápis zmien do Obchodného registra SR externým registrátorom. | Ukončené | „Rozšírenie okruhu osôb uskutočňujúcich zápis zmien na úrovni obchodných spoločností do Obchodného registra SR o externých registrátorov“ si Vás dovoľujem informovať, že bol prijatý zákon č. 268/2023 Z. z., ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 346/2018 Z. z. o registri mimovládnych neziskových organizácií a o zmene a doplnení niektorých zákonov v znení neskorších predpisov. Týmto zákonom sa s účinnosťou od 1. novembra 2023 zavádza možnosť registrácie registrátorom, pričom registrátorom je ktorýkoľvek notár. Predmetný zákon môžete nájsť TU: https://www.slov-lex.sk/pravne-predpisy/SK/ZZ/2023/268/20231101.html |
| 1.2.2.5 | Národná banka Slovenska | Zavedenie pilotného projektu merania konceptov agilnej regulácie v NBS; následné rozšírenie na ďalších kľúčových regulátorov pre oblasť inovácií | Q1/2024 | Zavedenie merania (KPIs) agilných konceptov regulácie na rozvoj inovatívnych produktov a služieb. | Oneskorené | Národná banka Slovenska (NBS) priebežne monitoruje fungovanie projektov súvisiacich s konceptom agilnej regulácie (inovačný hub a regulačný sandbox) a každoročne zverejňuje správu o využívaní týchto nástrojov na svojom webovom sídle. Správa za rok 2023 je dostupná na nasledovnom odkaze: https://nbs.sk/dokument/98c88197-638c-409e-ae13-55c403ba1b2a/stiahnut?force=false " |
| 1.2.3.1 | Úrad vlády SR (VAIA) | Podporenie profesionálneho technologického transferu na verejných výskumno-vývojových organizáciách a posun CVTI SR a ÚPV SR smerom ku konzultačnej a vzdelávacej činnosti | Q4/2023 | Spustenie podpornej schémy | Oneskorené | Dohoda o spolupráci medzi Úradom podpredsedu vlády, ktorý neriadi ministerstvo a Ministerstvom školstva, výskumu, vývoja a mládeže SR (MŠVVaM) definuje úlohy a výšku finančnej podpory technologického transferu na Centre vedecko-technických informácií SR na rok 2024 a účelovej dotácie na podporu transferu technológí a poznatkov na vysokých školách na roky 2024 a 2025. Po nadobudnutí účinnosti zmluvy MŠVVaM zabezpečí presun finančných prostriedkov. Dohoda o spolupráci medzi Úradom podpredsedu vlády, ktorý neriadi ministerstvo a Úradom priemyselného vlastníctva SR (ÚPV SR) sa oneskorila kvôli personálnym zmenám na ÚPV SR. Výzva na podporu technologického transferu sa výhľadovo pripravuje pre rok 2026, kedy by výskumné organizácie mali spĺňať požiadavky národného štandardu pre riadenie a komerializáciu duševného vlastníctva. |
| 1.2.3.2 | Úrad vlády SR (VAIA) | Nastavenie jednoduchších pravidiel duševného vlastníctva, zmluvného výskumu a nakladania so ziskom na strane verejných výskumno-vývojových organizácii a výskumníkov | Q1/2024 | Novela dotknutých zákonov | Oneskorené | Novelizácia zákonov 278/1993 z.z. o správe majetku štátu a 176/2004 Z.z. o nakladaní s majetkom verejnoprávnych inštitúcií sa bude realizovať súčasne s novým zákonom o vede, výskume a inováciách (zákon o vvi). Súčastou úpravy nového zákona o vvi je zavedenie národného štandardu pre riadenie a komercializáciu duševného vlastníctva vytvoreného z verejných zdrojov. |
| 1.2.3.3 | Úrad vlády SR (VAIA) | Zavedenie magisterského programu na technologický a vedomostný transfer a inovačný manažment | Q3/2024 | Počet študentov na programe (spolu 1.a 2.ročník): 50 | Rizikové | Opatrenie v definovanom rozsahu nebude realizované na základe spätnej väzby a identifikovaných potrieb. Podpora iných vzdelávacích formátov zameraných na pracovníkov kancelárií pre transfer technológií a študentov vysokých škôl bude realizovaná v rámci opatrenia 1.2.3.1. |
| 1.2.3.4 | Ministerstvo školstva, vedy, výskumu a športu SR | Podporovanie motivácií akademického prostredia na technologický a vedomostný transfer | Q4/2023 | Podpísanie výkonnostných zmlúv s vysokými školami a verejnými výskumnými inštitúciami. Rozpis dotácie vysokým školám a verejným výskumným inštitúciám. | Ukončené | Motivácia akademických inštitúcií pre spoluprácu so súkromným sektorom a a pre technologický transfer je podporená a) výkonnostnými zmluvami (13 univerzít si vybralo objem spolupráce s externými neakademickými aktérmi; 4 univerzity si vybrali počet patentov a úžitkových vzorov; súčasťou výkonnostných zmlúv v.v.i. SAV budú aj "Významné patenty" a "významný zmluvný výskum") a b) "matching" cez inštitucionálne financovanie (navýšila sa váha spolupráce s externými neakademickými aktérmi v rámci financovania výskumu z 3% na 4% ). |
| 1.2.3.5 | Ministerstvo spravodlivosti SR | Uskutočnenie odbornej diskusii o Jednotnom patentovom súde | Q3/2025 | Analýza – zozbieranie vstupov od odbornej obce o vplyvoch zavedenia Jednotného patentového súdu. | Prebieha podľa plánu | Ministerstvo spravodlivosti SR koordinuje svoje kroky s Ministerstvom hospodárstva SR a priebežne sleduje práce Administratívneho a Rozpočtového výboru Jednotného patentového súdu tak, aby bolo pripravené spustiť odbornú diskusiu o prijatí Dohody o Jednotnom patentovom súde v treťom kvartáli 2025 |
| 1.2.4.1 | Ministerstvo investícií, regionálneho rozvoja a informatizácie SR | Zavedenie povinnosti pre orgány verejnej moci zdieľať svoje dáta špecializovaným organizačným útvarom vykonávajúcim analytickú a výskumnú činnosť | Q2/2023 | Zákon o správe, sprístupňovaní a používaní vybraných kategórií údajov evidovaných v informačných systémoch verejnej správy (zákon o údajoch). | Oneskorené | Požiadané o odklad do 31.12.2024 |
| 1.2.4.2 | Ministerstvo školstva, vedy, výskumu a športu SR | Vytvorenie nového Akčného plánu pre otvorenú vedu na roky 2023-2024 | Q1/2023   Termín upravený na Q3/2023 | Predloženie Akčného plánu na Radu vlády pre vedu, techniku a inovácie. | Ukončené | Materiál Akčný plán pre otvorenú vedu na roky 2023 - 2024 bol predložený na rokovanie vlády v septembri 2023. Následne schválený na Vláde SR 21 .2. 2024: https://rokovania.gov.sk/RVL/Material/29277/1 |
| 1.2.4.3 | Ministerstvo zdravotníctva SR | Vytvorenie podmienok a plánu implementácie pre naplnenie povinností z pripravovaného Nariadenia o Európskom dátovom priestore | Q4/2024 | Spustenie IT riešenia umožňujúceho zdieľanie dát podľa nariadenia. | Prebieha podľa plánu | Európsky parlament a Rada dosiahli len na jar 2024 politickú dohodu o návrhu Komisie týkajúcom sa európskeho priestoru pre zdravotné údaje. V ostatnom čase dochádzalo medzi stakeholdermi k diskusiám a pripomienkovaniu konečnej podoby nariadenie EHDS. V rámci tohto procesu MZ SR postupne identifikuje rozsah nariadenia, dopad na vnútroštátnu zber, výmenu a využívanie primárneho a sekundárneho využívania údajov. Zároveň MZ SR identifikuje potrebu zapojenia nie len vybraných účastníkov v rezorte zdravotníctva, ale prierezovo naprieč ostatnými vládnymi rezortami a ostatnými inštitúciami a subjektami, ktorých sa regulácia vyplývajúca z nariadenia EHDS týka. Vzhľadom na uvedené je MZ SR v štádiu priebežnej prípravy na zriadenie nadrezortnej pracovnej skupiny, ktorej cieľom je práca na analýze a implementácie zmien, ktoré vyplývajú z nariadenia EHDS a aby mohla efektívne fungovať ku dňu plánovanej účinnosti nariadenia EHDS (1.12.2024). "  Realizácia projketu SK-NCPeH (EC HADEA EU4Health) - Vybudovanie národného kontaktného bodu pre elektronické zdravotníctvo (NCPeH) pre cezhraničnú výmenu dát prostredníctvom infraštruktúry MyHealth@EU pre používateľské prípady (cca. 3,476 mil. eur) pre use case pacientsky sumár a ePreskripcia.  Realizácia projektu HeDAB – SK – (EC HADEA EU4Health) Vybudovanie služieb a infraštruktúry pre sekundárne využitie elektronických zdravotných údajov (cca. 1,652 mil. eur): - Prijatie, spracovanie a vybavenie žiadostí o prístup k údajom a žiadostí o údaje, - Verejný katalóg národných datasetov  - Gateway pre sekundárne používanie zdravotníckych dát prostredníctvom cezhraničnej infraštruktúry MyData@EU - Dátová kvalita – zabezpečenie dátovej kvality a sémantickej a technickej interoperability  Prebehla účasť na pripomienkovaní návrhu nariadenia o EHDS na európskej úrovni v rámci Working Party on Public Health - EHDS |
| 1.2.4.4 | Ministerstvo investícií, regionálneho rozvoja a informatizácie SR | Podporovanie hackatonov a malých grantov ako spôsob vyššieho využitia dát verejnej správy | Q1/2023 | Spustenie výzvy  z OP II Spustenie prvého hackatonu | Ukončené | Aktuálne je zorganizovaných 9 hackathonov, 8 z 9 hackathonov sa implementuje alebo je v príprave na implementáciu. Realizácia ďalších 4 hackathonov prebehne do konca roka 2024. Aktuálne sa vyhodnocuje posledná Výzva na témy hackathonov 2024, z ktorej bude podporených 7 tém hackathonov. V prípade včasného vyhodnotenia výzvy na témy hackathonov 2024 budú 2 hackathony zorganizované ešte do konca roka 2024 a 5 hackathonov v roku 2025. |
| 1.3.1.1 | Úrad vlády SR (VAIA) | Navýšenie výdavkov na výskum a vývoj zo štátneho rozpočtu | Q4/2023 | Schválený rozpočet verejnej správy na roky 2024-2026 | Ukončené | Finančné prostriedky na krytie Akčného plánu Národnej stratégie výskumu, vývoja a inovácií sú zabezpečené v rozpočte verejnej správy na roky 2024-2026. |
| 1.3.1.2 | Úrad vlády SR (VAIA) | Zavedenie predbežného plánu financovania podpory výskumu, vývoja a inovácií | Q4/2023 | Predbežný plán financovania podpory VVaI | Ukončené | Rada vlády SR pre vedu, techniku a inovácie schválila Predbežný plán financovania na roky 2024-2026 na svojom zasadnutí 14.3.2024. |
| 1.3.2.1 | Ministerstvo školstva, vedy, výskumu a športu SR | Stabilné navyšovanie inštitucionálnych zdrojov na vysoké školy | Q4/2023 | Rozpočet verejnej správy na roky 2024-2026 | Ukončené | Úspešná dlhodobá implementácia opatrenia je však podmienená najmä schválením navýšenia rozpočtu MŠVVaŠ SR v príslušnom podprograme, na základe ktorého bude možné predmetné zabezpečiť. |
| 1.3.2.2 | Úrad vlády SR (VAIA) | Úprava financovania SAV | Q4/2023 | Rozpočet verejnej správy na roky 2024-2026 | Ukončené | Na základe schválenia Aktualizácie Akčného plánu Národnej stratégie výskumu, vývoja a inovácií (Uznesenie č. 283/2024 z 15.5.2024) sa schválili základné parametre upraveného financovania SAV. Aktualizované inštitucionálne financovanie odzrkadlí a) výsledky VER a medzinárodnú akreditáciu SAV (vrátane odporúčaní medzinárodného panelu týkajúcich sa výskumnej infraštruktúry, nastavenia kancelárií tech transferu, podpory doktorandského štúdia a lákania výskumníkov so zahraničnou skúsenosťou) a b) výkonnostné zmluvy. Integrácia v.v.i. je povinnou súčasťou menších v.v.i. v súlade s odporúčaniami Revízie výdavkov, kompetencií a personálnych kapacít vo výskume, vývoji a inováciách. |
| 1.3.2.3 | Ministerstvo školstva, vedy, výskumu a športu SR | Prejdenie k ukazovateľom lepšie merajúcich kvalitu výstupov a spoluprácu pri rozpise dotácií vysokým školám | Q4/2023 | Metodika rozpisu dotácií zo štátneho rozpočtu vysokým školám na rok 2024 | Ukončené | Čiastočne už boli vybrané ukazovatele nastavené v Dlhodobom zámere vo vzdelávacej, výskumnej, vývojovej, umeleckej a ďalšej tvorivej činnosti pre oblasť vysokých škôl na roky 2023 – 2028. Ďalšie diskusie budú periodicky pokračovať pri nastavovaní Metodiky rozpisu dotácií na jednotlivé akademické roky. V rámci výstupov projektovej skupiny na MŠVVaM SR pre navyšovanie inštitucionálneho financovania sa v rámci reformy metodiky dohodol posun k AIS namiesto IF ako aj navýšenie váhy reálne udelených patentov na úkor patentových prihlášok a icých foriem ochrany duševného vlastníctva. |
| 1.3.2.4 | Ministerstvo školstva, vedy, výskumu a športu SR | Publikovanie a implementovanie výsledkov VER do inštitucionálneho financovania vysokých škôl a ústavov SAV | Q1/2023 Q4/2023 | Publikované výsledky VER (Q1/2023) Výsledky VER zakomponované do metodiky rozpisu dotácií pre VŠ a verejné výskumné inštitúcie (Q4/2023) | Ukončené | Výsledky VER boli publikované. Spôsob implementácie VER do inštitucionálneho financovania vysokých škôl bol zapracovaný do Dlhodobého zámeru vo vzdelávacej, výskumnej, vývojovej, umeleckej a ďalšej tvorivej činnosti pre oblasť vysokých škôl na roky 2023 – 2028. Finálne preklopenie do financovania sa udialo v momente schválenia Záväznej metodiky rozpisu dotácií. |
| 1.3.2.5 | Ministerstvo školstva, vedy, výskumu a športu SR | Spustenie výkonnostných zmlúv | Q4/2023 | Podpísané výkonnostné zmluvy – 100 % verejných vysokých škôl Podpísané výkonnostné zmluvy – 100 % verejných výskumných inštitúcií SAV | Ukončené | Spustené |
| 1.3.2.6 | Ministerstvo školstva, vedy, výskumu a športu SR | Zavedenie podporných programov pre vedúcich pracovníkov na VŠ a SAV | Q4/2023 | Vyhlásenie výzvy | Ukončené | 14. 5. 2024 bola vyhlásená výzva na rozvojové projekty – výzva je zverejnená tu -https://www.minedu.sk/vyzva-na-podavanie-rozvojovych-projektov-verejnych-vysokych-skol-v-roku-2024/ |
| 1.3.2.7 | Ministerstvo školstva, vedy, výskumu a športu SR | Zabezpečenie pohodlného prístupu slovenských výskumníkov k svetovým publikačným databázam a výskumným sieťam | Q4/2023 | Rozpočet MŠVVaŠ na roky 2024-2026 | Ukončené | Dôvodom oneskorenia schválenia Národného projektu bol proces prípravy štúdie uskutočniteľnosti. Aktuálne je národný projekt vo fáze vydania rozhodnutia o schválení, priebežne sa pripravuje zmluva o poskytnutí NFP.  Mierne zdržanie môže byť zapríčinené migráciou dát medzi informačnými systémami slúžiacimi na implementáciu fondov EÚ. |
| 1.3.2.8 | Úrad vlády SR (VAIA) | Vyhodnotenie reforiem vysokých škôl z Plánu obnovy a odolnosti | Q4/2024 | Publikovaná analýza | Prebieha podľa plánu | Pripravuje sa podkladová analýza jednotlivých reforiem vysokých škôl. |
| 1.3.3.1 | Úrad vlády SR (VAIA) | Stabilné navyšovanie zdrojov na súťažné financovanie výskumných projektov | Q4/2023 | Rozpočet verejnej správy na roky 2024-2026 (a nasledujúce rozpočty každoročne) | Ukončené | Rozpočet Národnej stratégie, vrátane navýšenia súťažného financovania, je v plnej miere premietnutý v návrhu rozpočtu verejnej správy na rorky 2024-2026. Finalizuje sa prevod prostriedkov na dotknuté agentúry prostredníctvom Dohôd o spolupráci a rozpočtových opatrení. |
| 1.3.3.2 | Úrad vlády SR (VAIA) | Vytvorenie grantových schém na výskum a vývoj pre slovenské firmy | Q1/2023 Q2/2024 | Vyhlásenie výzvy z POO (Q1/2023) Vyhlásenie výzvy zo ŠR (Q2/2024) | Oneskorené | Výzvy z Plánu obnovy a odolnosti na dekarbonizáciu a digitalizáciu boli vyhlásené v októbri 2023.Výzva z EŠIF a FST je pripravovaná podľa Predbežného plánu financovania na 1Q2024. Výzva zo štátneho rozpočtu je pripravovaná podľa Predbežného plánu financovania na rok 2025. |
| 1.3.3.3 | Úrad vlády SR (VAIA) | Zavedenie grantových schém na výskum v počiatočnom štádiu | Q1/2023 | Vyhlásenie výzvy z POO | Ukončené | Výzva bola vyhlásená 10.5.2023. |
| 1.3.4.1 | Ministerstvo školstva, vedy, výskumu a športu SR | Reformovanie prístupu a nakladania so zdieľanou výskumnou infraštruktúrou | Q4/2023 | Koncepcia prístupu a nakladania so zdieľanou infraštruktúrou | Oneskorené | Materiál I. Akčný plán implementácie Cestovnej mapy výskumných infraštruktúr na obdobie rokov 2024 – 2026, bol prijatý uznesením vlády SR č. 141/2024 zo dňa 13.03.2024, ktorého opatreniami bolo nie len zriadenie Kancelárie pre výskumné infraštruktúry (priebežne obsadzovaná od 01.01.2024) ale aj uvedenie Registra výskumnej infraštruktúry (modulu SKCRIS) do prevádzky, ktoré sa z technických dôvodov oddialilo z Q4/2023 na Q2/2024. Zároveň legislatívne ukotvenie výskumnej infraštruktúry (prístup k nej a nakladanie s ňou) je predmetom úpravy pripravovaného nového Zákona o výskume, vývoji a inováciách, ktorého gestorom je Úrad vlády Slovenskej republiky - Úrad podpredsedu vlády, ktorý neriadi ministerstvo. |
| 1.3.4.2 | Ministerstvo školstva, vedy, výskumu a športu SR | Vytvorenie schémy a mechanizmov na podporu základnej výskumnej infraštruktúry | Q4/2023 | Spustenie aspoň 1 schémy podpory infraštruktúry | Oneskorené | Materiál I. Akčný plán implementácie Cestovnej mapy výskumných infraštruktúr na obdobie rokov 2024 – 2026, bol prijatý uznesením vlády SR č. 141/2024 zo dňa 13.03.2024, ktorého opatreniami bolo nie len zriadenie Kancelárie pre výskumné infraštruktúry (priebežne obsadzovaná od 01.01.2024) ale aj zavedenie mechanizmov na podporu základnej výskumnej infraštruktúry. Sfunkčnenie Kancelárie pre výskumné infraštruktúry je vo viacerých ohľadoch limitujúcim faktorom efektívnej implementácie opatrení v oblasti výskumných infraštruktúr, čo malo za následok mierne oneskorenie zavedenia mechanizmu na podporu základnej výskumnej infraštruktúry v roku 2024, pričom MŠVVaM SR podniká kroky pre zabezpečenie podpory národných aktivít vyplývajúcich zo zapojenia Slovenskej republiky do ESFRI ale aj ďalších aktivít siete národných infraštruktúr VaV indikovaných v Cestovnej mape výskumných infraštruktúr |
| 1.3.4.3 | Úrad vlády SR (VAIA) | Vytvorenie finančného mechanizmu na financovanie veľkých rozvojových inovačných infraštruktúr a projektov strategického významu | Q4/2023 Q4/2024 | Štúdia realizovateľnosti pre finančný mechanizmus (Q4/2023) Prvé rozhodnutie o pridelení finančných prostriedkov (Q4/2024) | Oneskorené | VAIA pripravila prehľad literatúry na túto tému a benchmarkovala prístup k veľkým infraštruktúrnym investíciám s inými krajinami. Na najbližšej pracovnej skupine pre zdieľanú infraštruktúru je cieľom odprezentovať návrh na financovanie veľkej výskumnej infraštruktúry. V prvom kole bude financovaná najmä vedecká infraštruktúra a technologická infraštruktrúha v menšom meradlo (do 5 mil. eur). Aktuálne je v spolupráci s MŠVVaM SR a APVV pripravovaný nový program na implementáciu danej výzvy. Zároveň v pripravovanom zákone o VVI je pripravovaná zmena v názvosloví výskumnej a technologickej infraštruktúry a zavádzanie inštitucionálneho financovania pre veľké výskumné infraštruktúry. |
| 1.3.5.1 | Ministerstvo financií SR | Reformovanie zdanenia príjmov z kapitálového majetku domácich firiem | Q4/2023 | Vypracovanie legislatívneho znenia novely zákona o dani z príjmov a zákona o zdravotnom poistení | Rizikové | Opatrenie bolo schválené v NR SR v júni 2023. Novela zákona o dani z príjmov č. 530/2023 Z. z. obsahuje zrušenie úpravy prijatej NR SR v júni 2023 a návrat k stavu platnému v roku 2023, t. j. že oslobodenie príjmov z predaja akcií po uplynutí ročného časového testu sa vzťahuje len na cenné papiere obchodované na regulovaných trhoch. |
| 1.3.5.2 | Úrad vlády SR (VAIA) | Navýšenie objemu rizikového kapitálu v ekonomike cez finančné nástroje Slovenského investičného holdingu a podporu anjelských investorov | Q1/2024 | Vytvorenie finančnej alokácie pre firmy v pre-seed fáze | Oneskorené | K 30.6.2024 boli medzi ÚV SR a SIH, a.s. uzavreté dve zmluvy k financovaniu finančných nástrojov: i. Kapitálový vstup v rannej fáze životného cyklu podnikov, ii. Kapitálový vstup v rastovej fáze podnikov (poskytované Venture to Future Fund, a.s.). Oba nástroje sú financované zo zdrojov Komponentu 9 POO v gescii VAIA. Valné zhromaždenie spoločnosti Venture to Future Fund, a.s. rozhodlo dňa 13.03.2024 o zvýšení základného imania a navýšenia kapitálového fondu na sumu 55.700.000,- EUR (zo sumy 40.400.000,- EUR). Finančný nástroj Kapitálový vstup v rannej fáze životného cyklu podnikov bude implementovaný prostredníctvom finančných sprostredkovateľov , ktorých výber sa pripravuje (bude realizované VO-4Q 2024), ako aj prostredníctvom inevestícií, ktoré bude realizovať SIH, a.s. priamo (resp. prostredníctvom z niektorého z vlastných fondov-e.g. NDF II). SIH, a.s. realizoval predvýber vhodných projektov/subjektov ;vhodných pre financovanie prostredníctvom finančného nástroja Kapitálovyý vstup v rannej fáze životného cyklu podnikov. |
| 1.3.5.3 | Ministerstvo práce, sociálnych vecí a rodiny SR | Upravovanie pravidiel investovania penzijných fondov pre alokáciu zdrojov do alternatívnych aktív | Q1/2025 | Novela zákona o starobnom dôchodkovom poistení | Rizikové | V 3. a 4. štvrťroku 2023 Ministerstvo práce, sociálnych vecí a rodiny SR zverejnilo Predbežnú informáciu (PI/2023/281) k návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov a vykonalo konzultácie s podnikateľským prostredím. Rezort naďalej vyhodnocuje a analyzuje možnosti úpravy investičných ustanovení a posudzuje potenciálny prínos alternatívnych investícií v dôchodkových fondoch v kontexte celého systému dôchodkového zabezpečenia. |
| 1.3.5.4 | Úrad vlády SR (VAIA) | Zmapovanie a vyhodnotenie podpory poskytovanej MSP na netechnologické inovácie | Q1/2024 | Analýza voucherovej podpory | Oneskorené | Prebieha mapovanie podpory formou inovačných vouchrov v SR a v zahraničí, ako aj dotazník na už ukončenej vouchrovej podpore. Očakávaný termín publikácie výsledkov je Q4/2024. |
| 1.3.5.5 | Úrad vlády SR (VAIA) | Podporovanie súboru nástrojov na financovanie inovačných projektov a iniciatív v MSP | Q1/2023 | Spustenie výziev podľa Komponentu K9 POO | Ukončené | Výzvy boli vyhlásené v Q3/ 2023 |
| 1.3.6.1 | Úrad vlády SR (VAIA) | Zlepšenie podpory prípravy grantov | Q1/2023 | Vyhlásenie výzvy | Ukončené | Výzva bola vyhlásená v Q2/2023. |
| 1.3.6.2 | Úrad vlády SR (VAIA) | Zavedenie matching grantov na získanie európskych Horizont grantov | Q1/2023 | Vyhlásenie výzvy | Ukončené | Výzva bola vyhlásená v Q2/ 2023. |
| 1.3.6.3 | Ministerstvo školstva, vedy, výskumu a športu SR | Podporovanie Seal of Excellence alebo alternatívnej známky kvality | Q1/2023 | Vyhlásenie výzvy na podporu výskumníkov, ich tímov a firiem, ktoré získali SoE alebo alternatívnu známku kvality. | Oneskorené | V zmysle Harmonogramu výziev Programu Slovensko je výzva plánovaná na na 3Q/2024.  Výzva na projekty Teaming Widera je v príprave. Pre NLC je predpokladaný termín vyhlásenia 30.6.2024, pre KiniT sa pripravuje – čaká sa na výsledok od EK. |
| 1.3.6.4 | Ministerstvo školstva, vedy, výskumu a športu SR | Funkčné a kapacitné posilnenie Národných kontaktných bodov | Q1/2024 | Prijatie nových zamestnancov | Oneskorené | MŠVVaM SR priebežne monitoruje a analyzuje potreby a dispozície siete Národných kontaktných bodov za účelom ich efektívneho funkčného a kapacitného posilnenia a v súčasnosti identifikuje oblasti potenciálneho rozvoja a pokrytia možných slepých miest. |
| 1.3.6.5 | Ministerstvo školstva, vedy, výskumu a športu SR | Navýšenie prostriedkov pre Európske partnerstvá | Q1/2024 | Vyhlásenie výzvy | Oneskorené | Obsahový zámer partnerstiev sa finalizuje. Predpokladaný termín vyhlásenia je 3Q/2024. |
| 1.3.6.6 | Ministerstvo investícií, regionálneho rozvoja a informatizácie SR | Zavedenie transferu fondov z Programu Slovensko 2021-2027 do Horizont Európa | Najneskôr do Q2/2025 | Transfer fondov z Programu Slovensko 2021-2027 do Horizontu Európa po vykonaní hodnotenia PSK a schválení transferov MV PSK. | Prebieha podľa plánu | Možnosť transferu zdrojov z Programu Slovensko 2021 - 2027 do priamo riadených programov EÚ (ako napr. Horizont Európa, Digital Europe alebo CEF Digital, atď) bude predmetom analýzy v procese prípravy prvej revízie Programu Slovensko, ktorá sa plánuje v prvej polovici roku 2024, avšak s prihliadnutím na možnosti identifikácie disponibilných zdrojov a negociácie s partnermi. Zmena Programu Slovensko (čl. 24 tzv. Všeobecného nariadenia (EÚ) 2021/1060) bude predmetom  schválenia Monitorovacím výborom pre Program Slovensko a  Európskej komisie. |
| 1.3.7.1 | Úrad vlády SR (VAIA) | Posilnenie expertízy na inovatívne verejné obstarávanie | Q4/2024 | Navýšenie kapacít Schválený akčný plán | Rizikové | S realizáciou sa ešte nezačalo. |
| 2.1.1.1 | Ministerstvo školstva, vedy, výskumu a športu SR | Legislatívna zmena počtu a výberu členov výkonnej rady Slovenskej akreditačnej agentúry pre vysoké školstvo | Q3/2023 | Novela zákona č. 269/2018 Z. z. o zabezpečovaní kvality vysokoškolského vzdelávania | Oneskorené | V rámci podkladov do Plánu legislatívnych úloh vlády na rok 2024 ani do Rámcového plánu legislatívnych úloh vlády na IX. volebné obdobie nebola navrhnutá samostatná novela zákona č. 269/2018 Z. z. o zabezpečovaní kvality vysokoškolského vzdelávania. Aktuálne ale už na MŠVVaM SR v súvislosti s prípravou nového Zákona o vysokých školách prebiehajú aj prípravné práce k novelizácii zákona o zabezpečovaní kvality vysokoškolského vzdelávania, v rámci ktorej bude odborným garantom navrhnutá aj úprava, ktorá zmení ustanovenia týkajúce sa výkonnej rady. |
| 2.1.1.2 | Ministerstvo školstva, vedy, výskumu a športu SR | Aktívne grantové podporovanie inovatívnych vzdelávacích programov na vysokých školách | Q4/2024 | Vyhlásenie výzvy | Prebieha podľa plánu | Pri aktualizácii harmonogramu výziev na rok 2024 bola zo strany odborných garantov výziev v opatrení 1.4.1 plánovaná výzva s názvom Zručnosti pre domény RIS3, ktorá však bola v úvode roka 2024 prehodnotená a podľa harmonogramu výziev na rok 2024 verzia 2, bude v 3Q 2024 vyhlásená výzva so zameraním na zručnosti, ktorá bude reflektovať aj inovácie vo vzdelávaní – výzva „Simulačné centrá na vysokých školách“. |
| 2.1.1.3 | Ministerstvo školstva, vedy, výskumu a športu SR | Podporovanie projektov praktického interdisciplinárneho vyučovania na VŠ | Q4/2024 | Vyhlásenie výzvy | Oneskorené | Analyzujú sa možnosti prípravy výzvy a jej možná nadväznosť na doterajšiu úpravu štipendijnej schémy cez POO o bonifikáciu nedostatkových povolaní, ako aj na priebežnú realizáciu projektu doktorandských škôl pre interdisciplinárne vyučovanie mäkkých zručností, ku ktorému bol zatiaľ vytvorený strategický plán. Zvažujú sa možnosti financovania, keďže zdroje dohodnuté cez EŠIF budú dostupné až od roku 2026. |
| 2.1.1.4 | Ministerstvo školstva, vedy, výskumu a športu SR | Testovanie a škálovanie slovenských a medzinárodných programov podpory iniciatívnosti a podnikavosti pre deti, študentov a učiteľov | Q4/2023 | Spustenie schémy | Oneskorené | Doteraz sa z opatrenia uskutočnilo jedno podujatie s názvom „Ako viesť mladých ľudí k iniciatívnosti a podnikavosti?“, ktoré sa konalo 13.-14.05.2024 v Trenčianskych Tepliciach a ďalšie sú plánované. Budúci priebeh opatrenia bude závisieť na dohode ďalšieho postupu medzi VAIA a NIVAM ohľadom možností grantovania organizácií zo strany NIVAM v kontexte aktuálnych obmedzení čerpania EŠIF zdrojov až od roku 2026. |
| 2.1.2.1 | Ministerstvo školstva, vedy, výskumu a športu SR | Schválenie stratégie pre popularizáciu vedy, výskumu a inovácii v Slovenskej republike | Q2/2023 | Schválená stratégia pre popularizáciu vedy, výskumu a inovácii v Slovenskej republike | Oneskorené | Materiál bol v prvej polovici roka 2024 predmetnom predbežného pripomienkového konania a priebežne prebiehajú ďalšie konzultácie s VAIA k zneniu materiálu a jeho opatreniam za účelom jeho skvalitnenia a v krátkom čase sa predpokladá jeho predloženie na medzirezortné pripomienkové konanie. |
| 2.1.2.2 | Ministerstvo školstva, vedy, výskumu a športu SR | Podporovanie občianskej vedy a popularizácia výskumu formou minigrantov | Q1/2024 | Vyhlásenie výzvy | Rizikové | MŠVVaM SR v spolupráci s CVTI SR a VAIA v prvej polovici roka 2024 realizovalo ďalšie konzultácie k zneniu materiálu Stratégia pre popularizáciu vedy, výskumu a inovácii v Slovenskej republike a jeho opatreniam, ktorý je nevyhnutný pre identifikáciu ďalších krokov vedúcich k efektívnej implementácii mechanizmu podpory občianskej vedy a popularizácie výskumu. |
| 2.1.2.3 | Ministerstvo školstva, vedy, výskumu a športu SR | Zavedenie finančného top-up pre popularizačné spracovanie výsledkov výskumu a inovačnej činnosti | Q3/2023 | Zapracovanie princípu do grantových výziev | Oneskorené | Princíp finančného top-up pre popularizačné spracovanie výsledkov výskumu a inovačnej činnosti sa na základe intenzívnej komunikácie a dohody medzi MŠVVaM SR a APVV plánuje zaviesť v rámci pripravovanej VV 2024, pričom jeho schvaľovanie predsedníctvom APVV prebehne v H2 2024. |
| 2.1.2.4 | Ministerstvo školstva, vedy, výskumu a športu SR | Podporovanie rozvoja inteligentných laboratórií v knižniciach | Q4/2023 | Vyhlásenie výzvy | Oneskorené | V prvom kvartáli roku 2024 sa projekt úspešne posunul v prípravných fázach. Hlavnou aktivitou bolo pripravovanie podkladov na verejné obstarávanie. Tieto podklady sú kľúčovým krokom pre zabezpečenie potrebných technológií a zariadení na transformáciu 50 knižníc na inteligentné laboratóriá.  Sekcia vedeckej knižnice CVTI SR, zodpovedná za tento projekt, intenzívne pracuje na detailnom špecifikovaní požiadaviek a kritérií pre obstarávanie. Príprava podkladov zahŕňa konzultácie s odborníkmi, analýzu potrebných technológií a zariadení, ako aj stanovenie harmonogramu a rozpočtu pre implementáciu.  Cieľom tejto fázy je vytvoriť transparentný a efektívny proces verejného obstarávania, ktorý umožní začať s transformáciou knižníc na inteligentné laboratóriá v ďalších fázach projektu. Tieto laboratóriá budú slúžiť na podporu inovácií, digitálnej gramotnosti, celoživotného vzdelávania a popularizácie vedy v mestách a regiónoch po celom Slovensku. |
| 2.1.2.5 | Ministerstvo školstva, vedy, výskumu a športu SR | Vybudovanie zážitkových centier vedy | Q1/2025 | Vyhlásenie súťaže návrhov | Prebieha podľa plánu | V prvej polovici roka 2024 prebiehali nasledovné činnosti ZCV Aurélium:  1. zabezpečenie priestorov pre podujatie Vizionári; 2. tvorba a participácia na podujatiach popularizujúcich vedu (Rodinná nedeľa v Auréliu); 3. Vyhodnotenie video súťaže spojené s odovzdaním cien; 4. zahájenie servis exponátu Laser show; kontinuálny servis a obnova expozície (príprava nových exponátov v rámci sekcie Optika); 5. realizácia workshopov Stretnutie s okuliarmi a Tangram; 6. poskytnutie priestorov na realizáciu vedeckých workshopov pre deti George Science; príprava podujatí realizovaných v 2 štvrťroku: Súťaž vodíkových áut H2GP, Festival štyroch živlov, Deň svetla).   Zároveň boli iniciované rokovania za účelom prípravy a realizácie memoranda o spolupráci medzi: Hlavným mestom Bratislava, BSK, SAV, CVTI SR, Slovenské planetáriá, o.z. a Zoologická záhrada Bratislava za účelom umiestnenia zážitkového centra vedy s planetáriom/prezentačnou sálou v areáli Bratislavskej Zoo. |
| 2.2.1.1 | Úrad vlády SR (VAIA) | Poskytovanie štipendií pre doktorandov | Q1/2023 Q4/2023 | Vyhlásenie výzvy z POO (Q1/2023) Vyhlásenie výzvy zo ŠR (Q4/2023) | Ukončené | Výzva je uzatvorené a vyhodnotená. Podporenýc bolo 103 doktorandov v celkovej výške 5,36 mil. €. Výzva zo ŠR bola nahradená priamym inštitucionálnym financovaním výchovy doktorandov v rámci SAV(rok 2024), resp. v rámci univerzít (roky 2025+ v rámci Dohody o spolupráci) |
| 2.2.1.2 | Úrad vlády SR (VAIA) | Poskytovanie štipendií pre excelentných výskumných pracovníkov | Q1/2023 Q4/2024 | Vyhlásenie výzvy z POO (Q1/2023) Vyhlásenie výzvy zo ŠR (Q4/2024) | Rizikové | Vo výzvach POO sa ukončuje hodnotenie a začína zazmluvňovanie projektov. Vo výzve zo ŠR sa očakáva zdržanie vzhľadom na absenciu dohody s implementujúcou agentúrou. |

|  |  |  |  |  |  |  |
| --- | --- | --- | --- | --- | --- | --- |
| 2.2.1.3 | Úrad vlády SR (VAIA) | Podporovanie vytvárania excelentných tímov na princípe ERA Chair | Q4/2024 | Vyhlásenie výzvy | Rizikové | Vo výzve sa očakáva zdržanie vzhľadom na absenciu dohody s implementujúcou agentúrou. |
| 2.2.1.4 | Úrad vlády SR (VAIA) | Vytvorenie distribuovaného inštitútu spájajúceho najkvalitnejších výskumníkov | Q4/2024 | Založenie inštitútu | Rizikové | Prebehlo hĺbkové mapovanie potrieb výskumného ekosystému vrátane jednotlivých výskumníkov, organizácií vykonávajúcich výskum a vývoj a iných relevantných aktérov. Na základe zistení sa pokračuje sa pri vypracovávaní konceptu inštitútu, ako aj spôsobov, ktorými by bolo možné otestovať niektoré z nastavení inštitútu. |
| 2.2.1.5 | Ministerstvo školstva, vedy, výskumu a športu SR | Podporovanie medzinárodnej mobility výskumných pracovníkov | Q4/2023 | Vyhlásenie výzvy | Oneskorené | Prebiehajú prípravy rôznych podporných schém zastrešovaných SAIA n.o. a aktuálne sa realizuje Národný štipendijný program. V priebehu roka 2025 sa plánuje vyhlásiť výzvy na vedecko technické služby prostredníctvom ďalších schém, ako napr.: Dobudovanie a udržanie národnej siete EURAXESS, Koordinácia účasti v európskej sieti EURAXESS za Slovenskú republiku, Štipendijná schéma na prilákanie doktorandov/\*diek na Slovensko, Štipendijná schéma na podporu medzinárodnej medzisektorovej mobility a doktorandských stáží. |
| 2.2.2.1 | Úrad vlády SR (VAIA) | Vytvorenie útvaru pre rozvoj a integráciu talentu | Q1/2023 | Vytvorenie oddelenia v štruktúre ÚV SR | Ukončené | Útvar bol založený ako oddelenie talentových politík v rámci VAIA, má odborné vedenie, naberá zamestnancov a spolupracovníkov a pracuje na 3 agendách (slovenská diaspóra, zahraniční študenti na Slovensku a pilot lákania talentu z tretích krajín). Tím si interne definuje svoje zapojenie, cieľové skupiny a prioritné projekty. Oddelenie talentových politík pracuje momentálne na Bielej knihe odlivu mozgov, ako jednej z priorít vlády. Biela kniha bude k dispozícii v septembri 2023. |

|  |  |  |  |  |  |  |
| --- | --- | --- | --- | --- | --- | --- |
| 2.2.2.2 | Úrad vlády SR (VAIA) | Zavedenie série programov na vytvorenie spolupráce s talentom zo zahraničia | Q1/2023 Q4/2024 | Spustenie aspoň 1 schémy z POO Spustenie aspoň 1 schémy financovanej zo ŠR | Prebieha podľa plánu | Bola vyhodnotená výzva na "Posilnenie vzťahov s diasporou." Prebehla behaviorálna intervencia pre slovenských stredoškolských študentov odchádzajúcich do zahraničia. |
| 2.2.2.3 | Úrad vlády SR (VAIA) | Budovanie akvizičných kanálov pre prácu so zahraničným talentom | Q4/2024 | Koncepcia budovania vzťahov s diaspórou na ZÚ | Prebieha podľa plánu | Naďalej pokračuje výskumný projekt s Medzinárodnou organizáciou pre migráciu, ktorého cieľom je odporučiť krajiny, s ktorými by Slovensko mohlo iniciovať Talent mobility partneršip. Bol zahájený európsky projekt DT4E, ktorý ma testovať atraktivitu SR. Prebieha príprava aktivity na podporu zastupiteľských úradov v rámci agendy. |
| 2.2.2.4 | Ministerstvo vnútra SR | Rozbehnutie a udržanie asistenčných/integračných služieb | Q2/2024Vytvorenie online platformy Q4/2024 Zriadenie kamenných jednotných centier | Q2/2024 Vytvorenie online platformy Q4/2024 Zriadenie kamenných jednotných kontaktných miest | Prebieha podľa plánu | 1.)   Zahájeniu uvedených krokov predchádzalo schválenie dokumentov – Koncepcie a Implementačného plánu vedením MV SR reprezentovaným štátnym tajomníkom Patrikom Krauspem a zaslanie dokumentov na vedomie národnej implementačnej a koordinačnej autorite – Úradu vlády SR  2.) Následne boli od 31.5.2024 realizované kroky v zmysle schváleného implementačného plánu, ktoré nadväzovali na predchádzajúce prípravné práce a analýzy.  3.)  V oblasti organizačnej boli pripravené prvotné návrhy týkajúce sa úpravy (doplnenia) organizačnej štruktúry vo vzťahu k novovytváranému odboru (migračný úrad) a novým pracovným pozíciám na oddeleniach cudzineckej polície (úrad hraničnej a cudzineckej polície). Zároveň bol pripravený návrh na doplnenie organizačného poriadku migračného úradu a doplnené činnosti migračného úradu v rámci organizačného poriadku ministerstva.  4.) V oblasti technickej prípravy boli vybraté konečné umiestnenia pracovísk v budovách OCP PZ v Bratislave, žiline a Košiciach, kde boli uskutočnené aj zamerania priestorov a sumarizácie potrebných stavebno-technických zásahov.  5.) Prebehla komunikácia s jednotlivými centrami podpory v dotknutých krajoch v záujme - poskytnutia informácie o výbere priestorov a plánovanej aktivite - získania projektovej dokumentácie - preverenia disponibilných kapacít pre stavebno-technické práce na základe platných rámcových zmlúv - dohodnutia spôsobu zadávania požiadaviek v oblasti IT a telekomunikácií smerom na SITB MV SR 6.) V oblasti prípravy metodiky je prioritou výber dvoch nových zamestnancov na súvisiace pozície a z toho vyplývajúca potreba prípravy výberového konania s osobitným zameraním na odborné predpoklady pre výkon tejto špecifickej činnosti. Títo novoprijatí zamestnanci by sa mali stať spolutvorcami metodiky a pracovných postupov pre pozície na jednotlivých CSC. |
| 2.2.2.5 | Ministerstvo práce, sociálnych vecí a rodiny SR | Prijatie legislatívnych opatrení uľahčujúcich príchod a usadenie sa na Slovensku | Q2/2024 | Novela zákona č. 5/2004 Z.z. o službách zamestnanosti, novela zákona č. 40/1993 Z.z. o štátnom občianstve, novela zákona č. 404/2011 Z. z. o pobyte cudzincov (a nadväzujúce zákony a podzákonné normy) | Ukončené | MV SR od 17.3.2023 do 6.4.2023 predložilo do MPK návrh zákona, ktoVládny návrh zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej len „návrh zákona“), ktorého cieľom je primárne transpozícia novej Smernice Európskeho parlamentu a Rady (EÚ) 2021/1883 z 20. októbra 2021 o podmienkach vstupu a pobytu štátnych príslušníkov tretích krajín na účely vysokokvalifikovaného zamestnania a o zrušení smernice Rady 2009/50/ES (ďalej len „smernica“) do národnej legislatívy bol predložený na aprílovú schôdzu NR SR (tlač 225). Vládny návrh zákona NR SR schválila 17.6.2024. V súvislosti s transpozíciou smernice sa v čl. IV novelizuje zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, ktorým boli vykonané zmeny a doplnenia podmienok pri vydávaní potvrdenia o možnosti obsadenia voľného pracovného miesta, ktoré zodpovedá vysokokvalifikovanému zamestnaniu (ďalej len „potvrdenie“) pre štátnych príslušníkov tretej krajiny:  -zníženie mzdového prahu z 1,5-násobku na 1,2-násobok priemernej mesačnej mzdy zamestnanca v hospodárstve Slovenskej republiky so zavedením výnimky z tohto mzdového prahu pre štátnych príslušníkov tretej krajiny, ktorí ukončili vysokoškolské vzdelanie najviac tri roky pred podaním žiadosti o vydanie modrej karty EÚ (postačuje mesačná mzda na úrovni priemeru). Pre výkon vykvalifikovaného zamestnania bude postačujúce vysokoškolské vzdelanie 1. stupňa, pri vybraných zamestnaniach z oblasti informačných a komunikačných technológii budú postačovať vyššie odborné zručnosti, ktoré sa preukazujú odbornou praxou vykonávanou vo vysokokvalifikovanom zamestnaní.  -pri vydávaní potvrdenia úrad neprihliada na situáciu na trhu práce: ak ide o konania o obnovenie modrej karty štátneho príslušníka tretej krajiny, ktorý bude zamestnaný na tom istom pracovnom mieste, ak ide o konanie o vydanie modrej karty štátnemu príslušníkovi tretej krajiny, ktorý ma udelený prechodný pobyt na účel zamestnania a ktorý bude zamestnaný na tom istom pracovnom mieste, na účel konania o vydanie modrej karty štátneho príslušníka tretej krajiny, ktorý má udelené národné vízum v záujme Slovenskej republiky a bude zamestnaný na tom istom pracovnom mieste, -predĺženie obdobia, na ktoré sa vydáva modrá karta a potvrdenie zo štyroch na päť rokov. Zároveň sa upravilo, že zamestnávateľ môže zamestnávať štátneho príslušníka tretej krajiny, ktorý sa oprávnene zdržiava na území SR a ktorý má vydané súhlasné potvrdenie podľa § 21a a § 21b zákona o službách zamestnanosti a štátny príslušník tretej krajiny podal na cudzineckú políciu kompletnú žiadosť o udelenie prechodného pobytu na účel zamestnania alebo o vydanie modrej karty. Touto úpravou sa významne skráti lehota, resp. obdobie pre zamestnávateľov na získanie pracovnej sily zo zahraničia. |
| 2.2.2.6 | Úrad vlády SR (VAIA) | Inštitucionalizovanie a podpora jazykového vzdelávania cudzincov | Q4/2023 | Vytvorenie koncepcie Vytvorenie metodiky Spustenie schémy pre jazykové vzdelávanie | Oneskorené | Na základe rozsiahlych konzultácií sa vytvoril projektový zámer a následne sa na MŠVVM vypracovala výzva na pilotný ročník jazykového vzdelávania pre dospelých cudzincov. |
| 2.2.2.7 | Ministerstvo školstva, vedy, výskumu a športu SR | Podporenie socio-kultúrnej integrácie zahraničných študentov vysokých škôl (VŠ) | Q4/2025 | Vyhlásenie výzvy | Prebieha podľa plánu | V r. 2023 bol vyhlásený rozvojový projekt pre VŠ , ktorý sa aktuálne implementuje - https://www.minedu.sk/vyzva-na-podavanie-rozvojovych-projektov-verejnych-vysokych-skol-v-roku-2023/  Následne v súlade s opatrením a finančným rámcom sa očakáva ďalšia implementácia v r. 2026 |
| 2.2.3.1 | Ministerstvo školstva, vedy, výskumu a športu SR | Posilnenie kapacít riadenia celoživotného vzdelávania na Ministerstve školstva, vedy, výskumu a športu SR | Q1/2023 | Nová organizačná štruktúra MŠVVaŠ posilňujúca celoživotné vzdelávanie | Ukončené | V Q1 2024 boli prijatí 2 noví zamestnanci odboru vzdelávania dospelých. V rámci schváleného národného projektu s názvom Elektronická platformy individuálnych vzdelávacích účtov budú prijatí na odbor noví zamesnanci v počte 11osôb. |
| 2.2.3.2 | Ministerstvo školstva, vedy, výskumu a športu SR | Vytvorenie krátkych terciárnych programov | Q4/2023 Q2/2024 | Zavedenie krátkych terciárnych programov do legislatívy (131/2002 Z. z. a súvisiaca právna úprava) (Q4/2023). Implementácia krátkych terciárnych programov do výkonnostných zmlúv (Q4/2023). Vyhlásenie výzvy na vytvorenie krátkych terciárnych programov (Q2/2024). | Oneskorené | Výzva z EŠIF je naplánovaná a zaradená v harmonograme na rok 2025 na Q4 2025, termín stanovil odborný garant v nadväznosti na potrebu prediskutovania a nastavenia úpravy legislatívy (nový zákon o vysokých školách). |
| 2.3.1.1 | Úrad vlády SR (VAIA) | Vypracovanie analýzy hodnotiacej možnosti pre zatraktívnenie Slovenska, jeho miest a obcí | Q2/2024 | Vypracovanie analýzy | Oneskorené | V súvislosti s priorizáciou úloh bolo plenenie uvedeného opatrenia posunuté na budúci rok s opciou jeho zrušenia vzhľadom na jeho zameranie a aktuálne prioritné opatrenia, ktoré je potrebné realizovať. |
| 2.3.1.2 | Úrad vlády SR (VAIA) | Vytvorenie záväzných princípov a štandardov budovania výskumnej a inovačnej infraštruktúry | Q1/2024 Q4/ 2024 | Zriadenie pracovnej skupiny (Q1/2024) Vytvorenie metodiky (Q4/2024) | Oneskorené | V súvislosti s priorizáciou úloh bolo plenenie uvedeného opatrenia posunuté na budúci rok s opciou jeho zrušenia vzhľadom na jeho zameranie a aktuálne prioritné opatrenia, ktoré je potrebné realizovať. |
| 2.3.1.3 | Úrad vlády SR (VAIA) | Vytvorenie vzdelávacej schémy pre zamestnancov verejných výskumno-vývojových organizácii a samospráv k PPP pre rozvoj výskumného a inovačného ekosystému | Q3/2023 Q3/2024 | Zriadenie pracovnej skupiny (Q3/2023) Vypracovanie Manuálu PPP (Q3/2024) Spustenie osvetovej schémy (Q3/2024) | Oneskorené | V súvislosti s priorizáciou úloh bolo plenenie uvedeného opatrenia posunuté na budúci rok s opciou jeho zrušenia vzhľadom na jeho zameranie a aktuálne prioritné opatrenia, ktoré je potrebné realizovať. |
| 3.1.1.1 | Úrad vlády SR (VAIA) | Transformácia domén Stratégie výskumu a inovácií pre inteligentnú špecializáciu SR na roky 2021-2027 do podoby slovenských misií | Q1/2024 | Stratégia a akčný plán pre jednotlivé misie | Oneskorené | Doména Zdravá spoločnosť definovala Misiu zdravie ako nadrezortný program, ktorý prepojil výstupy z oblasti výskumu, vývoja a inovácií priamo na najväčšie problémy občanov a pacientov v oblasti zdravia. Hlavnou víziou Misie zdravia na roky 2024-2030 je „Vďaka inováciám a prelomovým technológiám do roku 2030 zlepšíme kvalitu života takmer 3 miliónom občanov vďaka prevencii, skríningu, včasnému záchytu, správnej diagnostike a liečbe a vďaka funkčnému modelu manažmentu cesty občana/pacienta v oblasti nádorových ochorení, ochorení mozgu a kardiovaskulárneho systému. Misia zdravie je vo fáze prípravy materiálu na vládu (plán predloženia materiálu sept/okt 2024) s ambíciou zaradenia Misie zdravie medzi strategické priority vlády do roku 2030. Misia zdravie prináša komplexnú mapu riešení a projektov, ktoré zahŕňajú rôzne témy, vrátane výskumu, vývoja a inovácií . Veľká časť návrhov sa venuje nastaveniu lepšieho systému poskytovania zdravotnej starostlivosti v prioritných oblastiach, definovaniu kvalitnej cesty pacienta, digitalizácii, vzdelávaniu, primárnej prevencii a ostatným oblastiam. Z toho dôvodu Misia zdravie nemá ambíciu transformovať doménu Zdravá spoločnosť, stala sa jej integrálnou súčasťou a mechanizmom prepojenia témy výskumu vývoja a inovácií s celospoločenským problémom krajiny v oblasti zdravia. |
| 3.1.1.2 | Úrad vlády SR (VAIA) | Vybudovanie kapacít na Úrade vlády SR a vytvorenie siete partnerov verejného a súkromného sektora potrebného k riadeniu misií | Q2/2023 | Vybudovanie tímu na ÚV s doménovým špecialistom pre každú doménu RIS3. | Ukončené | Na VAIA bol vytvorený tím, ktorý bude zodpovedný na identifikovanie a definovanie priorít. Funguje ako odbor priorít v rámci VAIA. |
| 3.3.1.1 | Úrad vlády SR (VAIA) | Zmapovanie domáceho ekosystému dodávateľských vzťahov, výskumných a inovačných aktivít | Q3/2024 | Analýza mapujúca ekosystém dodávateľských vzťahov | Oneskorené | Prebieha projekt technickej pomoci od Európskej komisie. Začiatok v októbri 2023. Popritom prebieha mapovanie domén vlastnými kapacitami. |
| 3.3.1.2 | Ministerstvo hospodárstva SR | Funkčné a kapacitné posilnenie výkonnej agentúry MH SR (SARIO) | Q4/2023 | Posilnený rozpočet agentúry doplnený o merateľné ukazovatele a míľniky | Oneskorené | Slovenská agentúra pre rozvoj investícií a obchodu (SARIO) v sledovanom období aktívne uskutočnilo kroky k implementácii Opatrenia 3.3.1.2. Na základe predpokladaného rozpočtu na toto opatrenie bolo namodelované využitie prostriedkov na funkčné a kapacitné posilnenie SARIO. Návrh rozpočtu na toto opatrenie bol zaslaný na MHSR ako aj na VAIA.Vďaka Národnej stratégii výskumu, vývoja a inovácií 2030 bude mať agentúra SARIO v kľúčových teritóriách počnúc rokom 2024 svojich expertov (tzv. VES – vyslaní experti SARIO). VES majú za úlohu proaktívne identifikovať investičné signály a obchodné príležitosti, vyhľadávať možnosti na prezentáciu slovenského investičného a podnikateľského prostredia pre agentúru SARIO a podporiť zapájanie slovenských spoločností zo sektorov s vyššou pridanou hodnotou do dodávateľských sietí v danom teritóriu. Výsledky sa budú merať a vyhodnocovať na základe vopred nastavených KPIs (pozn. kľúčové indikátory výkonnosti).Efektívne pôsobenie VES v daných teritóriách vytvorí multiplikačný efekt, ktorý sa prejaví nárastom objemu agendy, kvalitatívne aj kvantitatívne, primárne na Odbore investičných projektov a sekundárne na odbore zahraničného obchodu. Práve z tohto dôvodu je potrebné zabezpečiť personálne ako aj kompetenčné posilnenie tímu v centrále SARIO, ktorý sa bude vo väčšej miere a hĺbke venovať dopytom, ktoré vygenerujú VES vo svojich teritóriách.V prvej fáze (2024) sa bude vyslanie realizovať v troch kľúčových teritóriách (USA, Kórejská republika a Nemecko), pričom po roku by došlo k dôkladnému vyhodnoteniu ich činnosti (performace review) a v ďalšej fáze (2025-2030) rozšírenie o ďalšie strategické lokality (Japonsko, Spojené kráľovstvo, Francúzsko a Čínu). |
| 3.3.1.3 | Ministerstvo hospodárstva SR | Upravenie kritérií hodnotenia investičnej pomoci pre aktívne lákanie zahraničných investícií s vyššou pridanou hodnotou | Q4/2023 | Úprava modelu investičnej pomoci | Oneskorené | Dňa 12.06.2024 sa uskutočnilo stretnutie medzi MH SR a MF SR (IFP), na ktorom bol predstavený aktuálny návrh MH SR ohľadom úpravy modelu hodnotenia regionálneho prínosu a zároveň návrh súvisiaci s mechanizmom výpočtu maximálnej možnej výšky investičnej pomoci vo vzťahu k očakávaným príjmom pre verejné financie (tzv. ukazovateľ BCR). Dohoda s MF SR na modeli bola dosiahnutá. Aktuálne MHSR spracováva písomnú metodiku k novému modelu, po ktorej finálnom odsúhlasení (aj zo strany IFP) sa model zavedie do praxe. |
| 3.4.1.1 | Úrad vlády SR (VAIA) | Vybudovanie transformačných a inovačných konzorcií | Q1/2023 | Spustenie výzvy | Ukončené | Výzva bola vyhlásená v 2Q/2023. |
| 3.5.1.1 | Ministerstvo práce, sociálnych vecí a rodiny SR | Zavedenie udržateľného systému podpory sociálnych inovácií | Q3/2024 | Začlenenie problematiky sociálnych inovácií do návrhu zákona o VVaI; Zriadenie Poradného výboru Národného kompetenčného centra pre sociálne inovácie; Vyhlásenie prvej výzvy na sociálne inovácie z PSK. | Oneskorené | V rámci Programu Slovensko 2021-2027 bola pre podporu sociálnych inovácií vyčlenená samostatná Priorita 4P7 Sociálne inovácie a experimenty. Finančná podpora z prostriedkov ESF+ bude zameraná na podporu inovačných ekosystémov prostredníctvom dopytovej výzvy (DV): "Rozvíjanie inovačných ekosystémov a vytváranie nástrojov na podporu sociálnych inovácií v regiónoch", ktorej vyhlásenie je plánované na 3Q 2024. V rámci tejto priority budú vyhlásené aj ďalšie DV v troch oblastiach: zamestnávanie - "DV: Nástroje na podporu zamestnanosti najviac znevýhodnených osôb", vzdelávanie - "DV: Sociálne inovácie - škálovanie overených nástrojov vo vzdelávaní a výchove" a aktívne začlenenie - "DV: Sociálne inovácie - škálovanie overených nástrojov v sociálnom začlenení". V rámci udržateľného systému podpory sociálnych inovácií zameraného distribúciu darovaných potravín je v procese schvaľovanie zámeru NP "Vytvorenie systému distribúcie darovaných potravín", ktorý bude v júni 2024 predložený na schválenie na zasadnutí Komisie pri Monitorovacom výbore pre Program Slovensko 2021 – 2027 pre Cieľ 4 (Sociálnejšia a inkluzívnejšia Európa vykonávajúca Európsky pilier sociálnych práv) politiky súdržnosti EÚ. |
| 3.5.1.2 | Úrad vlády SR (VAIA) | Vypracovanie permanentnej grantovej schémy na podporu sociálnych inovácií naprieč ich celým životným cyklom | Q4/2023 | Vyhlásenie prvej výzvy | Oneskorené | Prebehlo stretnutie so splnomocnencom pre rozvoj občianskej spoločnosti, ktorý je pripravený projekt implementovať podľa plánu. Problematický je nejasný rozpočet na rok 2024, bez istoty ktorého tím nemôže investovať do prípravy výzvy. |

1. Uznesenie vlády k schválenej Národnej stratégii ukladá Úradu vlády úlohu, abydo konca roka 2025 predložil na schválenie aktualizáciu Národnej stratégie (a spolu s tým aj nový Akčný plán na ďalšie obdobie. [↑](#footnote-ref-2)
2. Údaje vychádzajú najmä z databázy Eurostat, OECD a EIS. S ohľadom na pravidelné aktualizácie vo vyššie uvedených databázach, sme aktualizovali aj históriu výsledkových ukazovateľov oproti verzii v schválenej Národnej stratégii z marca 2023. [↑](#footnote-ref-3)
3. Súkromné výdavky zahŕňajú podnikateľský sektor a súkromný neziskový sektor. Naopak verejné výdavky zahŕňajú vládny sektor a vysokoškolský sektor. [↑](#footnote-ref-4)
4. Oprava preklepu z (25-64 rokov) na (25-74 rokov) [↑](#footnote-ref-5)